
UDHËZIM i pËrbashkËt
Nr. 25, datë 17.8.2015

PËR VITIN SHKOLLOR 2015 – 2016 NË SISTEMIN ARSIMOR PARAUNIVERSITAR

Në mbështetje të pikës 4 të nenit 102 të Kushtetutës së Republikës së Shqipërisë dhe të germës “a” të pikës 2 të nenit 26 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar,

1. ARSIMI BAZË:
Viti shkollor fillon më 14 shtator 2015 dhe mbaron më 10 qershor 2016.

b) GJIMNAZI ME KOHË TË PJESSHME

4. ARSIMI PROFESIONAL
1.2 Në arsimin profesional:
a) Mësim: Viti shkollor fillon më 14 shtator 2015 dhe përfundon:
a.1 Më 17 qershor 2016, për nxënësit e klasave të 10-ta (për të gjitha strukturat), për nxënësit e klasave të 12-ta (për strukturën 2+2) dhe për nxënësit e klasave të 11-ta dhe të 12-ta (për strukturën bllok 4-vjeçare).
a.2 Më 3 qershor 2016, për nxënësit e klasave të 11-ta dhe të 12-ta (struktura 2+1+1) dhe për nxënësit e klasave të 11-ta (struktura 2+2).
a.3 Më 28 maj 2016, për të gjithë nxënësit maturantë.
b) Pushime: Fillojnë më 25 dhjetor 2015 dhe mbarojnë më 3 janar 2016.
c) Provime:
c.1 Provimet përfundimtare të nivelit I dhe II zhvillohen në periudhën 5-17 qershor 2016.
c.2 Provimet përfundimtare të niveli III, zhvillohen në periudhën 28 maj - 3 qershor 2016.
c.3 Provimet e Maturës Shtetërore zhvillohen në periudhën 4-30 qershor 2016.
Struktura e arsimit profesional me kohë të pjesshme të jetë e njëjtë me atë të arsimit profesional me kohë të plotë. 
5. MATURA SHTETËRORE
Rregullorja e zhvillimit të provimeve të Maturës Shtetërore dhe udhëzimet përkatëse do të miratohen nga ministri.

KREU II 
BAZA LIGJORE
E VEPRIMTARISË SË INSTITUCIONEVE ARSIMORE

Veprimtaria e institucioneve të arsimit parauniversitar të realizohet në zbatim të ligjeve, vendimeve të Këshillit të Ministrave dhe urdhrave e udhëzimeve në fuqi, të nxjerra nga ministri i Arsimit dhe Sportit, si më poshtë:
- Ligji nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar.
- Dispozitat Normative për sistemin arsimor parauniversitar, 2013, të ndryshuara me urdhrin nr. 169, datë 8.5.2014 “Për disa ndryshime në Dispozitat Normative në sistemin arsimor parauniversitar” (vlerësimi i nxënësve në arsimin profesional).
- Kodi i Etikës së Mësuesit në arsimin parauniversitar publik dhe privat, miratuar nga ministri i Arsimit dhe Sportit më 30 nëntor 2013.
[bookmark: Untitled-07]- Ligji nr. 10221, datë 4.2.2010 “Për mbrojtjen nga diskriminimi”.
- Vendimi i Këshillit të Ministrave nr. 212, datë 16.3.2011, “Për disa shtesa dhe një ndryshim në vendimin nr. 107, datë 10.2.2010 të Këshillit të Ministrave, “Për botimin, shtypjen, shpërndarjen dhe shitjen e teksteve shkollore të sistemit të arsimit parauniversitar””, si dhe vendimi përkatës për subvencionimin e kategorive të veçanta.
- Udhëzimi i përbashkët i MAS-it dhe i MF-së nr. 51, datë 20.9.2013, “Për procedurat e përdorimit të fondeve të buxhetit të shtetit për botimin, shtypjen, shpërndarjen dhe shitjen e teksteve të arsimit parauniversitar”.
- Urdhri nr. 344, datë 19.8.2013, “Për ngritjen e Njësisë së Shërbimit Psiko-Social”.
- Urdhri nr. 477, datë 6.12.2014, “Për miratimin e kartës së performancës së shkollës dhe udhëzuesit përkatës”.
- Udhëzimi nr. 2, datë 5.2.2014, “Për kriteret dhe procedurat e kualifikimit të mësuesve”.
- Udhëzimi nr. 5, datë 25.2.2013, “Për standardet e përgjithshme të mësuesit”.
- Udhëzimi nr. 38, datë 7.10.2014, “Për kriteret e mësuesit ndihmës për nxënësit me aftësi të kufizuara në institucionet publike të arsimit parauniversitar”.
- Udhëzimi nr. 21, datë 8.8.2014, “Për rritjen e ndjekjes së arsimit parashkollor nga fëmijët romë”.
- Udhëzimi nr. 12, datë 27.4.2015, “Për mbledhjen, përpunimin dhe mbrojtjen e të dhënave personale të punonjësve arsimorë të institucioneve arsimore parauniversitare dhe të nxënësve, si dhe për përmbajtjen e dosjeve të tyre personale”.
- Udhëzimi nr. 21, datë 23.7.2010, “Për normat e punës mësimore-edukative dhe numrin e nxënësve për klasë në institucionet e arsimit parauniversitar”, i ndryshuar me udhëzimin nr. 44, datë 15.10.2014, “Për disa shtesa dhe ndryshime në udhëzimin e MASH nr. 21, datë 23.7.2010, “Për normat e punës mësimore-edukative dhe numrin e nxënësve për klasë në institucionet e arsimit parauniversitar””.
- Udhëzimi nr. 15, datë 12.7.2013, “Për procedurat e posaçme për shqyrtimin e kërkesave për licencë të institucioneve arsimore private dhe institucioneve arsimore plotësuese private parauniversitare”.
- Udhëzimi nr. 23, datë 2.8.2013, “Për ndjekjen e gjimnazit me kohë të pjesshme” .
- Udhëzimi nr. 24, datë 2.8.2013, “Për certifikimin e hartuesve të testeve dhe vlerësuesve në provimet kombëtare”.
- Udhëzimi nr. 25, datë 2.8.2013, “Për organizimin dhe funksionimin e qeverisë së nxënësve”.
- Udhëzimi nr. 26, datë 2.8.2013, “Për përcaktimin e detyrave dhe funksioneve të këshillit të mësuesve”.
- Udhëzimi nr. 27, datë 2.8.2013, “Për bordin e institucionit arsimor”.
- Udhëzimi nr. 28, datë 2.8.2013, “Për pajisjen e nxënësve me dëftesë klase”.
- Udhëzimi nr. 29, datë 2.8.2013, “Për procedurat e ndjekjes së arsimit bazë me kohë të pjesshme”.
- Udhëzimi nr. 30, datë 2.8.2013, “Për rregulloren tip të institucioneve arsimore”.
- Udhëzimi nr. 31, datë 2.8.2013, “Për procedurat e ndjekjes së arsimit bazë për nxënësit që nuk kanë ndjekur të paktën dy klasa të arsimit bazë”.
- Udhëzimi nr. 34, datë 2.8.2013, “Për planifikimin e fondeve buxhetore dhe ndjekjen e procedurave të prokurimit për blerjen e librave të institucioneve arsimore publike”.

- Udhëzimi nr. 36, datë 13.8.2013, “Për procedurat për arsimimin e fëmijëve të ngujuar” .
[bookmark: Untitled-08]- Udhëzimi nr. 38, datë 13.8.2013, “Për arsimin e individëve të moshës shkollore në institucionet e përkujdesjes shoqërore.
- Udhëzimi nr. 43, datë 21.8.2013, “Për planifikimin e fondeve buxhetore, prokurimin dhe blerjen e mjeteve mësimore për institucionet arsimore publike”.
- Udhëzimi nr. 44, datë 21.08.2013, “Për përcaktimin e kritereve dhe procedurave të njëvlershmërisë së dëftesave dhe diplomave të nxënësve të arsimit parauniversitar të ardhur nga jashtë vendit”.
- Udhëzimi nr. 56, datë 12.11.2013, “Për procedurat e emërimit dhe të largimit nga puna të mësuesit në institucionin arsimor publik”.
- Udhëzimi nr. 35, datë 30.9.2014, “Për procedurat e lëvizjes paralele, emërimit dhe largimit nga puna të mësuesit në institucionin publik të arsimit parauniversitar”.
- Udhëzimi nr. 57, datë 12.11.2013, “Për procedurat e emërimit dhe të shkarkimit të drejtorit të institucionit arsimor publik”.
- Udhëzimi nr. 58, datë 12.11.2013, “Për procedurat e emërimit dhe të shkarkimit të nëndrejtorit të institucionit arsimor publik” .
- Udhëzimi nr. 42, datë 15.10.2014, “Për arsimimin e individëve të moshës shkollore në institucionet e paraburgimit, të vuajtjes së dënimit”.
- Udhëzimi nr. 14, datë 12.5.2015, “Për përcaktimin e kritereve dhe procedurave për pranimin në shkollat e arsimit të orientuar”.
- Rregullorja nr. 336, datë 14.7.2011 “Për organizmin dhe zhvillimin e praktikave profesionale për profesionin e rregulluar të mësuesit” .
- Standardet e drejtorit (hartuar nga IZHA, miratuar me shkresën nr. 4296 prot., datë 27.8.2013).
- Standardet e Shkollës si Qendër Komunitare, nr. 1794, datë 13.3.2013 dhe udhëzuesi për Shkollat Qendra Komunitare, tetor 2014.

KREU III
VEPRIMTARIA NË INSTITUCIONET ARSIMORE

I. ARSIMI PARASHKOLLOR
1. Kurrikula e arsimit parashkollor të bazohet në standardet e përmbajtjes, standardet e arritjeve dhe programet e arsimit parashkollor për çdo grup.
2. DAR/ZA-të, drejtuesit dhe mësuesit e kopshteve publike të ndjekin me përparësi:
a) regjistrimin në klasën përgatitore (grupi i tretë) të fëmijëve 5-vjeçarë që nuk kanë ndjekur më parë kopshtin;
b) regjistrimin në kopsht të fëmijëve me nevoja të veçanta (nga familjet në nevojë, romë, egjiptianë dhe fëmijët me aftësi të kufizuara);
c) ngritjen dhe funksionimin e komisioneve për fëmijët me aftësi të kufizuara (aty ku ka fëmijë të tillë);
d) vijimin pa ndërprerje të aktivitetit të kopshteve me ose pa ushqim gjatë gjithë vitit kalendarik.
3. Mësuesit e kopshteve të hartojnë dhe të zbatojnë programe individuale edukative për fëmijët me nevoja të veçanta, në bashkëpunim me prindërit e fëmijëve.
4. Fëmijët që përfundojnë njërin nga tri grupet dhe kanë moshën për të ndjekur klasën e parë, të pajisen me vërtetimin e ndjekjes së kopshtit për grupin përkatës, të nënshkruar nga drejtuesi i kopshtit.
5. Në çdo kopsht të ngrihen, sipas legjisla-cionit në fuqi, bordi, këshilli i prindërve, këshilli i mësuesve dhe komisioni i etikës e sjelljes.
6. Këshillat e mësuesve dhe rrjetet profesionale të trajtojnë me përparësi këto tema:
a) Vlerësimi i fëmijëve një herë në tre muaj sipas fushave të zhvillimit.
[bookmark: Untitled-09]b) Bashkëpunimi me prindërit e fëmijëve me qëllim që veprimtaritë që zhvillohen në kopsht dhe në shtëpi, të plotësojnë dhe të përforcojnë njëra-tjetrën.
II. ARSIMI BAZË
Procesi mësimor në arsimin bazë të zhvillohet sipas planeve dhe programeve mësimore në fuqi dhe kurrikulës së miratuar.
1. DAR/ZA-të ndjekin me përparësi:
a) Zbatimin e kurrikulës së re në klasën e parë dhe të gjashtë.
b) Pilotimin e kurrikulës së re në klasën e dytë dhe të shtatë.
c) Ngritjen dhe funksionimin e komisioneve multidisiplinare për fëmijët me aftësi të kufizuara, ndërsa në shkollat e zakonshme (jospeciale) ngritjen dhe funksionimin e komisioneve për këta fëmijë (në ato shkolla ku ka fëmijë me aftësi të kufizuara), bazuar në Dispozitat Normative 2013, të ndryshuara.
d) Caktimin e mësuesit ndihmës për fëmijët me aftësi të kufizuara, në ato shkolla ku ka të tillë.
e) Pjesëmarrjen aktive të përfaqësuesve të tyre në njësitë e ngritura pranë bashkive për mbrojtjen e fëmijëve nga dhuna dhe keqtrajtimi.
f) Plotësimin e nevojave dhe kërkesave për arsim në gjuhën amtare të pakicave kombëtare, në përputhje me konventën përkatëse dhe legjislacionin e BE-së.
g) Regjistrimin me përparësi në shkollë të fëmijëve nga shtresat në nevojë, romë, egjiptianë, me aftësi të kufizuara, të kthyer nga emigracioni, si dhe të fëmijëve viktima të trafikut të qenieve njerëzore.
2. Shkollat e arsimit bazë të ndjekin me përparësi:
a) Bashkëpunimin me bordin, me këshillin e prindërve të shkollës dhe atij të klasës, me qeverinë e nxënësve, me njësinë vendore për mbrojtjen e fëmijës dhe me organizata jofitimprurese;
b) Organizimin e mësuesve për të siguruar regjistrimin e nxënësve që i përkasin zonës së shkollës, si dhe ruajtjen e një numri të balancuar të nxënësve për klasë mes shkollave të një zone;
c) Regjistrimin me përparësi të fëmijëve sipas përcaktimit të pikës 1/”g” më sipër;
d) Zbatimin e udhëzimit nr. 31, datë 2.8.2013, “Për procedurat e ndjekjes së arsimit bazë për nxënësit që nuk kanë ndjekur të paktën dy klasa të arsimit bazë”.
3. Mësuesit e shkollave 9-vjeçare të zakonshme (jospeciale) të hartojnë dhe të zbatojnë programe individuale edukative për fëmijët me nevoja të veçanta, në bashkëpunim me prindërit e këtyre fëmijëve.
4. Nxënësit e klasave I-III të marrin vlerësim përshkrues në periudha tremujore, tri herë në vit, që përafërsisht bien në muajt dhjetor, mars dhe qershor. Vlerësimi përmbledhës të realizohet një herë në vit, pas realizimit të vlerësimit të tretë përshkrues. Vlerësimi përshkrues, që bëhet në regjistër, me kode nga 1-5, të realizohet mbi bazën e shënimeve periodike që mësuesi mban për çdo nxënës të klasës. Në ato linja, orët e të cilave nuk janë zhvilluar ende, mësuesi të bëjë, në fund të faqes së regjistrit, shënimin “Orët që i përkasin kësaj linje, nuk janë zhvilluar ende”.
[bookmark: Untitled-10]a) Një herë në tre muaj, mësuesi t'i japë prindit informacion me shkrim për përparimin e fëmijës për çdo lëndë. Në vlerësimin përshkrues të bëhet edhe një përshkrim i cilësive individuale të nxënësit, të aftësive bashkëpunuese dhe bashkëvepruese me nxënësit e tjerë në realizimin e detyrave dhe punimeve të përbashkëta.
b) Në fund të vitit shkollor të bëhet vlerësimi përmbledhës, i cili përcakton nivelin e arritjeve akademike të secilit nxënës, si dhe vlerësimin vjetor për çdo lëndë.
5. Në dëftesë të bëhet vlerësimi vjetor i arritjeve të nxënësit, i shprehur me emërtimin e plotë të shkallëve të vlerësimit, ku për secilën lëndë nxënësi të marrë njërin prej vlerësimeve: “Arritje të pakënaqshme”; “Arritje që kanë nevojë për përmirësim”, “Arritje të kënaqshme”; “Arritje shumë të kënaqshme” dhe “Arritje të shkëlqyera”.
6. Në amzën e shkollës, vlerësimi të bëhet me shkurtime të emërtimeve të shkallëve të vlerësimit, ku: për “Arritje të pakënaqshme” të shkruhet APK; për “Arritje kanë nevojë për përmirësim” të shkruhet ANP, për “Arritje të kënaqshme” të shkruhet AK; për “Arritje shumë të kënaqshme” të shkruhet ASHK dhe për “Arritje të shkëlqyera” të shkruhet ASH.
7. Drejtoritë e shkollave dhe mësuesit të organizojnë përkujdesje të posaçme për nxënësit me vështirësi relative në të nxënë, sipas neneve të DN, të ndryshuara.
8. DAR/ZA-të dhe drejtoritë e shkollave të ndjekin me përparësi mësimin e gjuhëve të huaja:
a) Në arsimin fillor
Mësimi i gjuhës së huaj të parë të fillojë në klasën III dhe të sigurohet vijimësia e gjuhës së huaj për klasat e ndërmjetme të arsimit bazë.
DAR/ZA-të dhe drejtoritë e shkollave të respektojnë parimin e shumëgjuhësisë në shkolla dhe të planifikojnë, sipas angazhimeve dypalëshe, hapjen e klasave të gjuhës së huaj në klasën III të arsimit fillor sipas ndarjes: 10% e nxënësve të zhvillojnë gjuhën italiane; 30% e nxënësve të zhvillojnë gjuhën frënge dhe 60% e nxënësve të zhvillojnë gjuhën angleze. Planifikimi të realizohet duke pasur parasysh stafin mësimdhënës dhe strukturën e shkollës.
Shkollat të mos planifikojnë gjuhë të huaj të dytë për klasat III-IV-V të arsimit fillor.
b) Për nxënësit që nuk kanë zhvilluar asnjëherë gjuhë të huaja
Për të gjithë nxënësit e klasës IX të sigurohet zhvillimi i mësimit të gjuhës së huaj, në mënyrë që të gjithë nxënësit, pa përjashtim, të jenë të gatshëm për të dhënë provimin e gjuhës së huaj në Provimet e Lirimit 2016.
c) Për sigurimin e vijimësisë
DAR/ZA dhe drejtoritë e shkollave të sigurojnë edhe vijimësinë e gjuhës së huaj të dytë të nisur në klasën VI. Edhe në rastet e transferimeve, të ruhet vijimësia e gjuhës së huaj të parë dhe të dytë (në shkollat që e aplikojnë) nga arsimi bazë në arsimin e mesëm të lartë.
d) Për zbatimin e memorandumeve dhe marrëveshjeve dypalëshe
i) DAR/ ZA-të të zbatojnë Memorandumin e mirëkuptimit për programin “lliria” 11: 10% e numrit të nxënësve që mësojnë gjuhë të huaj, të mësojnë gjuhën italiane, duke filluar nga klasa III e arsimit fillor, pasi planifikimi i shkollave që do të zhvillojnë gjuhën italiane, është kompetencë e DAR/ ZA-ve.
ii) DAR/ZA-të të zbatojnë angazhimet në kuadër të aderimit në Organizatën Botërore të Frankofonisë: 30 % e nxënësve që mësojnë gjuhë të huaj, të mësojnë gjuhën frënge. Për këtë, duke filluar nga ky vit shkollor, të rishikohet hapja e klasave te reja të treta të arsimit fillor.
[bookmark: Untitled-11]iii) DAR-të Elbasan, Durrës, Korçë, Shkodër dhe Tiranë, në shkolla të cilave funksionojnë klasat  mbështetëse për seksionet dygjuhëshe, të zbatojnë me rigorozitet hapjen e klasave mbështetëse në shkollat e përcaktuara në memorandume. Mosrespektimi i memoran-dumeve do të ngarkojë me përgjegjësi DAR/ZA-të dhe drejtoritë e shkollave përkatëse.
iv) DAR/ ZA-të që kanë shkolla ku do të zbatohet projekti “Mësime të shahut në shkollë”, të marrin masa për zbatimin e angazhimeve, në kuadër të marrëveshjes së bashkëpunimit midis Ministrisë së Arsimit dhe Sportit, Federatës Europiane të Shahut dhe Federatës Shqiptare të Shahut.
e) Brenda datës 30 shtator 2015, DAR/ZA-të të raportojnë në DAPU (MAS) realizimin e detyrave të mësipërme.
III. ARSIMI I MESËM I LARTË
III.1 GJIMNAZET
DAR/ZA-të, drejtoritë e gjimnazeve dhe mësuesit, krahas zbatimit cilësor të kurrikulës bërthamë dhe asaj me zgjedhje të detyruar, t’i kushtojnë vëmendje të posaçme hartimit dhe zbatimit të cilësor të kurrikulës me zgjedhje të lirë, në përgjithësi, dhe të shërbimit komunitar, në veçanti.
Drejtoritë e gjimnazeve të informojnë nxënësit dhe prindërit e tyre për programet e reja të moduleve profesionale që ka hartuar IZHA-ja në ndihmë të zbatimit të kurrikulës me zgjedhje të lirë dhe, sipas kushteve të shkollës, të përfshijnë në zbatimin e kurrikulës me zgjedhje të lirë modulet profesionale:
- Punime të mirëmbajtjes dhe të riparimit në banesa;
- Etika e të veshurit dhe e arredimit;
- Veprimtari në shërbimin e klientit;
- Estetika dhe truku;
- Veprimtari bujqësore.
- Veprimtari ndihmëse në laborator.
- Kujdesi për kafshët e shoqërimit.
- Asistencë zyre.
- Përpunim i produkteve ushqimore.
- Punime të riparimit dhe mirëmbajtjes mekanike.
- Pronësia intelektuale.
- Arritje rinore (Junior Achievement).
- Ju dhe biznesi.
Materialet e plota për këto module gjenden në: www.izha.edu.al.
Brenda muajit dhjetor 2015, DAR/ZA-të t'i dërgojnë Drejtorisë së Arsimit Parauniversitar në MAS raportin vlerësues të zbatimit të kurrikulës me zgjedhje të lirë për tri vitet shkollore paraardhëse.
Në vijim të zbatimit të marrëveshjes së MAS-it me Fondacionin Shqiptaro-Amerikan për Zhvillim, edhe gjatë vitit shkollor 2015-2016, klasat XI dhe XII të shkollave të përzgjedhura në këtë projekt të zhvillojnë programin “Arritje Rinore” (Junior Achievement) në kurrikulën me zgjedhje të lirë. DAR/ZA-të t'u mundësojnë zbatimin e këtij projekti të gjitha shkollave të përzgjedhura dhe të marrin masa që, të paktën dy klasa (një klasë e 11-të dhe një klasë e 12-të), të zgjedhin modulet e programit “Arritje Rinore”.
Në zbatim të marrëveshjes së bashkëpunimit midis MAS-it dhe MMSR-së me Këshillin Britanik e Vodafone Foundation Albania të vijojë zbatimi i projektit të nisur. Përgjatë vitit shkollor 2015-2016, në klasat X, XI dhe XII të shkollave të përzgjedhura në këtë projekt, të zhvillohet programi “Edukimi nëpërmjet novacionit dhe teknologjisë”, në kurrikulën me zgjedhje të lirë.
[bookmark: Untitled-12]III.2 GJIMNAZET ME ORIENTIM GJUHËSOR
1. Të punojnë me planin e ri mësimor vetëm klasat X. Klasat e ndërmjetme të vijojnë të punojnë me planin mësimor aktual.
2. Mund t'i zgjedhin vetë tekstet shkollore për lëndën e gjuhës së huaj, nëse ato të ofruara në katalogun 2015-2016 nuk përmbushin kërkesat kurrikulare të kësaj lënde.
3. Në lëndën e gjuhës së huaj të punohet me grupe në përputhje me udhëzimin nr. 21, datë 23.7.2010 “Për normat e punës mësimore-edukative dhe numrin e nxënësve për klasë në institucionet e arsimit parauniversitar”, të ndryshuar.
4. Për vlerësimin e projekteve shkollore të zbatohen udhëzimet e dhëna në shkresën e MAS-it nr. 560/1 prot., datë 10.2.2014.
5. Nxënësi i gjimnazit me orientim gjuhësor të plotësojë 90-94 kredite. Kreditet e kurrikulës me zgjedhje të lirë të planifikohen nga shkolla për nxënësit që dëshirojnë t'i zhvillojnë.
III. SEKSIONET DYGJUHËSHE SHKOLLORE
1. DAR-të dhe drejtoritë e gjimnazeve të marrin të gjitha masat për krijimin e mjediseve shkollore në ndihmë të mbarëvajtjes së punës në seksionet dygjuhëshe shkollore. Funksionimi i seksioneve shkollore dygjuhëshe të mbështetet në zbatimin e memorandumeve dhe marrëveshjeve përkatëse të dërguara në DAR/ZA.
2. Plani mësimor, programet mësimore dhe tekstet shkollore të zgjedhura që zbatohen në tri seksionet dygjuhëshe, janë bashkëlidhur me dokumentet e nënshkrimit. Për lëndët në gjuhën shqipe të përdoren tekstet e ofruara në katalogun 2014-2015.
3. Drejtoritë e shkollave, për mbarëvajtjen e procesit mësimor, të sigurojnë bashkëpunim dhe bashkërendim midis ekipeve lëndore të seksioneve dygjuhëshe dhe atyre të gjimnazeve ku ato funksionojnë.
4. DAR-të të ndjekin me përparësi regjistrimin e nxënësve në seksionet dygjuhëshe.
III.4 ARSIMI PROFESIONAL
Zbatimi i skeletkurrikulave për drejtimet/ profilet/profesionale të nivelit III:
a) Për strukturën 2+1+1
Niveli III të ofrohet vetëm me drejtime mësimore, pra nxënësit që kanë përfunduar nivelin II (klasa XII) në një nga profilet mësimore të një drejtimi të caktuar, të vijojnë nivelin III, (klasa XIII) vetëm në drejtimin mësimor përkatës. P.sh., nxënësit e profileve “Shërbime motorike” dhe “Shërbime xhenerike”, klasa XII, të vijojnë shkollimin në drejtimin “Shërbime mjetesh transporti”, klasa XIII. Kjo do të thotë që nxënësit që përfunduan klasën XII, në profile të ndryshme të të njëjtit drejtim, mund të bashkohen në klasa të përbashkëta dhe të ndjekin drejtimin mësimor përkatës në klasën XIII.
b) Për strukturën 2+2
Niveli III të vazhdojë me profile mësimore. Nxënësit që kanë përfunduar nivelin I (klasa XI)
në një nga drejtimet mësimore, mund të vijojnë nivelin III (klasa XII-XIII) vetëm në një nga profilet mësimore të këtij drejtimi.
[bookmark: Untitled-13]- Në kuadër të zbatimit të memorandumit të mirëkuptimit ndërmjet AADF dhe Ministrisë së Mirëqenies Sociale dhe Rinisë, në të gjitha shkollat e mesme profesionale të zbatohet programi “Junior Achievement” (Arritje rinore). Të mundësohet hapja e të paktën një klase XII dhe një klase XIII (pa përjashtuar hapjen e klasave paralele për çdo nivel), të cilat do të ndjekin modulet “Junior Achievement” (në kuadër të lëndëve “Njohuri për biznesin I dhe II”) .
- Në kuadër të bashkëpunimit të MAS-it me Këshillin Britanik, të mundësohet përdorimi i modulit kurrikular “English For Skills” nga mësuesit e gjuhës angleze dhe nxënësit e klasave XIII të shkollave hoteleri-turizëm.
- Shkollat ta përzgjedhin vetë mënyrën më optimale për të realizuar modulet e praktikave profesionale në të gjitha nivelet (të grupuara, të shpërndara, në mjediset e praktikave të shkollës, në biznese etj.).
- Për modulet praktike me zgjedhje të detyruar, përveç moduleve me zgjedhje që përmban skeletkurrikula përkatëse, mund të hartohen/propozohen edhe module të tjera të cilat janë të rëndësishme për formimin e nxënësve, brenda numrit të orëve të parashikuara.
- Llogaritja e krediteve dhe e pikëve për shkollat profesionale, artistike dhe sportive të bëhet si në gjimnazin me kohë të plotë (Të gjitha lëndët kanë koeficientin 1.).
IV. ARSIMI PARAUNIVERSITAR PRIVAT
IV.1 Drejtoritë arsimore rajonale dhe zyrat arsimore:
a) Të mbajnë kontakte të vazhdueshme me të gjitha institucionet e arsimit parauniversitar privat, t'i informojnë rregullisht për çdo ndryshim apo akt të ri ligjor dhe t'i ndihmojnë ato për realizimin e planeve dhe programeve mësimore, si dhe të veprimtarive jashtëshkollore dhe rajonale e kombëtare.
b) Të kërkojnë raportim për të dhënat statistikore që lidhen me gjithë procesin mësimor, si:  numrin e nxënësve të regjistruar në të gjitha nivelet e sistemit arsimor parauniversitar, braktisjen, kalueshmërinë etj.
IV.2 Institucionet arsimore parauniversitare private:
a) Të raportojnë në DAR/ZA, në fillim të vitit shkollor, numrin e nxënësve dhe listën e mësuesve, sipas statistikave të miratuara, certifikatën e regjistrimit në organin tatimor dhe planin vjetor të shkollës sipas formatit të parashikuar në Dispozitat Normative 2013, të ndryshuara.
b) Të realizojnë detyrimet e tyre në përdorimin dhe ruajtjen e dokumentacionit (regjistra, amza, evidenca për lëvizjet e nxënësve, rregullore e brendshme e shkollës, dëftesa, kontrata me prindërit etj.), sipas udhëzimit nr. 15, datë 12.7.2013, “Për procedurat e posaçme për shqyrtimin e kërkesave për licencë të institucioneve arsimore private dhe institucioneve arsimore plotësuese private parauniversitare”.
V. REGJISTRIMI I NXËNËSVE DHE PAJISJA ME TEKSTE SHKOLLORE
1. Regjistrimet e nxënësve në shkollat e arsimit parauniversitar të fillojnë në datën 01.09.2015 dhe të mbyllen në datën 11.9.2015 për arsimin bazë dhe gjimnazin.
2. Drejtoritë e shkollave të afishojnë, në vend të dukshëm të shkollës, listën e teksteve shkollore, ku shënohen titulli, shtëpia botuese, çmimi i tekstit, për çdo klasë të shkollës, vendi ku do të blihen tekstet, si dhe periudha në të cilën do të shiten, sipas një grafiku për çdo klasë.
[bookmark: Untitled-14]3. DAR/ZA-të, drejtuesit e shkollave dhe mësuesit të ndjekin me përgjegjësi procesin e shpërndarjes dhe shitjes së teksteve shkollore, në mënyrë që më 14 shtator të mos mbetet asnjë nxënës pa u pajisur me të gjitha tekstet shkollore që do t'u duhet të përdorë gjatë vitit shkollor.
4. DAR/ZA-të, drejtuesit e shkollave dhe mësuesit të ndjekin me përgjegjësi procesin e pajisjes me tekste shkollore falas te të gjithë nxënësve romë, në mënyrë që më 14 shtator të mos mbetet asnjë nxënës romë pa u pajisur me të gjitha tekstet shkollore që do t'i duhet të përdorë gjatë vitit shkollor.
5. DAR/ZA-të të njoftojnë zyrtarisht MAS për ecurinë e procesit të pajisjes së nxënësve me tekste shkollore, në përputhje me VKM-në përkatëse dhe me udhëzimin e përbashkët të MAS-it me MF-në, si dhe për problematikat e mundshme.
VI. VLERËSIMI I DREJTORIT TË INSTITUCIONIT ARSIMOR DHE I MËSUESIT, PLANI VJETOR
1. Titullarët e DAR/ZA-ve dhe drejtorët e institucioneve arsimore të nisin procedurat e vlerësimit përkatësisht të drejtorëve/ mësuesve, siç parashikohet në nenet 60 dhe 74 të Dispozitave Normative 2013, të ndryshuara.
2. Plani vjetor i shkollës të hartohet e të miratohet sipas procedurave dhe formatit të përshkruar në nenin 67 të Dispozitave Normative 2013, të ndryshuara, dhe të jetë i zbatueshëm që në fillim të vitit shkollor. Në planin vjetor të shkollës të parashikohen veprimtari të caktuara bazuar në aspekte te veçanta nga “Standardet e shkollës si qendër komunitare”, të cilat shërbejnë në realizimin e objektivit/objektivave të planit vjetor.
VII. FUNKSIONIMI I ORGANIZMAVE NË INSTITUCIONET ARSIMORE
Në çdo institucion arsimor t'i jepet përparësi ngritjes dhe funksionimit, sipas legjislacionit në fuqi, të organizmave: bordi i institucionit arsimor; qeveria e nxënësve; këshilli i prindërve të institucionit arsimor; këshillat e prindërve të klasave; komisioni i disiplinës; komisioni i etikës dhe sjelljes; komisioni i shëndetit, sigurisë, mirëmbajtjes dhe mjedisit; komisioni i këshillimit të karrierës.
VIII. KONKURSET
1. Në zbatim të kreut XVIII të Dispozitave Normative 2013, të ndryshuara:
Çdo DAR/ZA të shpallë, brenda muajit shtator 2015, dy tema për konkurrim sipas përparësive vjetore.
Çdo kopsht/shkollë të shpallë konkursin vjetor për një ose dy tema të përzgjedhura nga këshilli i mësuesve.

2. Në përfundim të konkurseve kombëtare vjetore për të gjitha shkollat e vendit me temat:
a) Projektet kurrikulare;
b) Risi të shkollave në përkujdesjen ndaj nxënësve me vështirësi për të nxënë; dhe
c) Risi të shkollave si qendra komunitare, një komision qendror i ngritur me urdhër të ministrit të Arsimit dhe Sportit të shpallë 10 shkollat/mësuesit fitues.
[bookmark: Untitled-15]3. DAR/ZA-të të organizojnë ceremoni të posaçme për shpalljen e rezultateve të konkurseve në fund të vitit shkollor ose në fillim të vitit shkollor pasues.

KREU IV 
POLITIKA DHE STRATEGJI

1. Shërbimi psiko-social
DAR/ZA të marrin masat për ngritjen dhe funksionimin e shërbimit psiko-social dhe të informojnë DAPU brenda datës 30 shtator 2015.
2. Reduktimi i braktisjes shkollore
Për reduktimin e braktisjes shkollore, DAR/ZA-të dhe shkollat:
a) Të zbatojnë me përgjegjësi marrëveshjen e bashkëpunimit ndërmjet Ministrisë së Arsimit dhe Sportit, Ministrisë së Shëndetësisë, Ministrisë së Punëve të Brendshme dhe Ministrisë së Punës, Çështjeve Sociale dhe Shanseve të Barabarta, nr. 4024 prot., datë 2.8.2013 “Për identifikimin dhe regjistrimin në shkollë të të gjithë fëmijëve të moshës së detyrimit shkollor”, si dhe urdhrin e Përbashkët (MAS, MPB dhe MSH) nr. 2, datë 5.1.2015, “Për miratimin e rregullores për zbatimin e marrëveshjes së bashkëpunimit datë 2.8.2013, “Për identifikimin dhe regjistrimin në shkollë të të gjithë fëmijëve të moshës së detyrimit shkollor””.
b) Të koordinojnë bashkëpunimin  ndërsekto-rial ndërmjet  Njësisë së Mbrojtjes së Fëmijëve dhe institucioneve të shoqërisë civile për zgjidhjen e problemeve të nxënësve braktisës.
c) Të dërgojnë në MAS të dhënat mbi lëvizjet e nxënësve të arsimit bazë, sipas afateve të përcaktuara në formularin operativ “Lëvizja dhe balancimi i kontingjentëve të nxënësve”.
d) Të ndjekin me përparësi arsimin e fëmijëve të ngujuar, funksionimin e klasave të shansit të dytë dhe zbatimin e procedurave të ndjekjes së arsimit bazë, sipas udhëzimit përkatës, për nxënësit që nuk kanë ndjekur të paktën dy klasa të arsimit bazë.

DAR/ZA-të të raportojnë në DAPU (MAS), dy herë në vit (në fund të muajit janar dhe në fund të vitit shkollor) punën e bërë për reduktimin e braktisjes shkollore.
3. Zbatimi i strategjive ndërsektoriale
3.1 Drejtoria e Arsimit Parauniversitar në MAS, DAR/ZA-të, IZHA dhe ISHA, në bazë të planit të veprimit për zbatimin e secilës strategji kombëtare ndërministrore, të caktojnë personat përgjegjës, të hartojnë plane pune vjetore me detyra konkrete dhe të monitorojnë përmbushjen e detyrimeve që lindin nga këto strategji.
3.2 DAR/ZA-të, IZHA dhe ISHA të raportojnë në MAS, në fund të muajit janar dhe në fund të vitit shkollor, për problemet që lidhen me zbatimin e strategjive të mëposhtme:
1. Strategjia kombëtare për përmirësimin e kushteve të jetesës së minoritetit rom dhe Plani i Veprimit për Dekadën e përfshirjes së romëve. Me përparësi të ndiqet:
a) Digjitalizimi i informacionit për romët në nivel institucional.
[bookmark: Untitled-16]b) Mbështetja, prej njësive të qeverisjes vendore, me bursa studimi të fëmijëve të komunitetit rom që vazhdojnë arsimin e mesëm jashtë vendbanimit të tyre, në bashkëpunim me komunitetin rom, brenda kuotave të miratuara nga MAS.
c) Studimi, nga IZHA-ja, i përvojave të huaja në lidhje me përfshirjen e kulturës rome në edukim dhe përgatitja e materialeve në ndihmë të drejtuesve, mësuesve dhe prindërve për gjithëpërfshirjen, rritjen e interesit dhe zbatimin e veprimtarive edukative në shkollë, me fokus romët dhe egjiptianët.
2. Strategjia Kombëtare për Personat me Aftësi të Kufizuar. Për këtë, DAR/ZA-të dhe drejtoritë e institucioneve arsimore:
a) Të ndjekin me përparësi arsimimin e fëmijëve me aftësi të kufizuara dhe të krijojnë kushte për integrimin e tyre në kopshte e shkolla.
b) Të punojnë me përgjegjësi që nxënësit me AK të trajtohen nga mësuesit, mësuesi ndihmës dhe psikologu i shkollës me plan edukativ individual.
3. Strategjia për riintegrimin e emigrantëve shqiptarë të kthyer 2010-2015. Për këtë, DAR/ZA-të:
a) Të raportojnë në fund të muajit tetor dhe në fund të vitit shkollor për nxënësit e ardhur nga jashtë vendit, sipas treguesve të dërguar nga MAS.
b) Të marrin masa për krijimin e mundësive për përmirësimin e njohurive në gjuhën amtare, si dhe në lëndët e tjera ku ata kanë nevojë.
4. Strategjia Kombëtare Antitrafik. Për këtë:
a) DAR/ZA-të dhe drejtoritë e shkollave të marrin masa për edukimin antitrafik të fëmijëve, përmes trajtimit të moduleve të veçanta në kurrikulën me zgjedhje të lirë dhe aktiviteteve të ndryshme.
b) DAR/ZA-të, në bashkëpunim me OJF-të e specializuara në këtë fushë, të ndihmojnë në trajnimin e drejtuesve të shkollave të arsimit parauniveristar për antitrafikun.
5. Strategjia për Luftën kundër Përdorimit të Drogës dhe Alkoolit.
6. Strategjia Kombëtare për Pronësinë Intelektuale dhe Industriale 2010-2015.
7. Strategjia Kombëtare e Barazisë Gjinore, Reduktimit të Dhunës me Bazë Gjinore dhe Dhunës në Familje. Për këtë:
a) IZHA të hartojë planin vjetor të punës për trajnimet mbi stereotipat gjinorë në arsim, ku të përcaktohen qartë numri dhe lloji i trajnimeve që do të organizohen sipas nivelit të shkollave dhe institucioneve të tjera të sektorit të arsimit. Të përfshihen në planifikim edhe trajnime për stereotipat gjinorë për personelin jomësimdhënës (inspektorë). Plani vjetor i punës të dërgohet në MAS brenda muajit shtator 2015.
b) IZHA të trajnojë, së paku një specialist të caktuar nga çdo DAR/ZA, duke krijuar rrjetin e nëpunësve gjinorë.
c) Nëpunësi gjinor të mbulojë edhe çështje të tjera që kanë të bëjnë me luftën kundër diskriminimit në tërësi si dhe me mosdiskri-minimin për shkak të orientimit seksual dhe identitetit gjinor. Këta specialistë çështjen e barazisë gjinore në arsim ta kenë pjesë të përshkrimit të punës së tyre dhe t'i nënshtrohen vlerësimit.
d) Çdo nëpunës gjinor në DAR/ZA të hartojë planin vjetor që miratohet nga drejtori i DAR/ ZA-së. Plani vjetor të dërgohet në MAS brenda datës 10 tetor 2015.
e) DAR/ ZA-të dhe drejtoritë e institucioneve arsimore të programojnë dhe të realizojnë trajnime me mësues dhe me komunitetin e prindërve për stereotipat gjinorë në arsim dhe të caktojnë një mësues përgjegjës në çdo kopsht/shkollë që të mbulojë dhe të koordinojë aktivitetet për barazinë gjinore.
[bookmark: Untitled-17]f) Në zhvillimin e edukimit për karrierën në arsimin bazë dhe në gjimnaz, institucionet arsimore të trajtojnë me përparësi mënjanimin e stereotipave gjinorë në përzgjedhjen e degëve dhe drejtimeve të studimit të mëtejshëm.
8. Marrëveshja e bashkëpunimit nr. 2208/3, datë 20.4.2012, mes MAS dhe Drejtorisë së Përgjithshme të Policisë së Shtetit për zbatimin e programit “Edukimi, ndërgjegjësimi dhe reduktimi i kërkesës për drogë dhe substanca të tjera të rrezikshme”.
9. Plani i masave për mosdiskriminimin për shkak të orientimit seksual dhe identitetit gjinor.
10. Plani i veprimit të Programit Kombëtar për Edukimin Mjedisor në shkollat e arsimit nëntëveçar në Shqipëri. Për këtë, DAR/ZA-të:
a) Të hartojnë planin e veprimtarive në zbatim të tij dhe ta dërgojnë atë në MAS brenda muajit tetor 2015.
b) Të përcaktojnë një koordinator për ndjekjen dhe zbatimin e këtij plani.
11. Plani i ri kombëtar për ushqimin dhe ushqyerjen. Për këtë:
a) DAR/ZA-të të planifikojnë veprimtari gjithëvjetore në zbatim të programit “Për një ushqyerje të shëndetshme”.
b) Për zbatimin e planit të përdoret paketa didaktike e përgatitur nga IZHA-ja dhe ISHP-ja.
12. Marrëveshja e bashkëpunimit nr. 3019 prot, datë 16 prill 2015, midis Ministrisë së Arsimit dhe Sportit dhe Shoqatës Kombëtare Shqiptare të Njerëzve që nuk Dëgjojnë. Çdo DAR/ZA të fillojë identifikimin e fëmijëve me probleme të të dëgjuarit, të cilët nuk frekuentojnë, duke mos realizuar detyrimin shkollor.
13. Marrëveshja e bashkëpunimit midis Ministrisë së Arsimit dhe Sportit, Federatës Evropiane të Shahut dhe Federatës Shqiptare të Shahut m. 4661/1 Prot., datë 18.6.2015 “Për implementimin e projektit “Mësime të shahut në shkollë””.
KREU V
VEPRIMTARI SHKOLLORE DHE JASHTËSHKOLLORE

Në zbatim të nenit 9 të kreut III të DN, të ndryshuara, për veprimtaritë shkollore dhe jashtëshkollore, si dhe veprimtari të tjera plotësuese, pa cenuar orët mësimore të parashikuara në programet lëndore, për asnjë nxënës, të ndiqen me përparësi nga DAR/ZA­të dhe drejtoritë e institucioneve arsimore:
1. Konsolidimi i nismës “Shkollat si qendra komunitare, një shkollë miqësore për të gjithë”. Për këtë:
a) Të rishikojnë hartën shkollore duke e përmirësuar atë, sipas një vlerësimi për mundësitë reale të përfshirjes së shkollave si SHQK.
b) Të bëhen pjesë e nismës të gjitha shkollat që mbulohen nga Kabineti i Ministrave dhe donatorë vendas apo të huaj dhe që nuk janë të përfshira deri tani.
[bookmark: Untitled-18]c) Të përzgjedhin kryesisht nëndrejtorë për koordinatorë të shkollave dhe, më rrallë, mësues që janë njohës të mirë të nismës dhe të dokumentacionit të SHQK-së. Koordinatorët, në të gjitha nivelet: i) të përgjigjen për hartimin e planit vjetor në zbatim të standardeve të SHQK-së dhe udhëzuesit përkatës, ndërsa koordinatori i qarkut të dërgojë në DAPU në MAS planin vjetor të SHQK për qarkun, brenda datës 15 nëntor 2015; ii) të sigurojnë që qeveritë e nxënësve, bordi i shkollës dhe përfaqësuesit e komunitetit, pushtetit vendor, organizatave, bizneseve në zonë etj., të angazhohen në hartimin e planit vjetor të shkollës qendër komunitare dhe të kontribuojnë në zbatimin e tij. Koordinatori për DAR/ ZA-në të planifikojë veprimtari trajnuese me stafin pedagogjik dhe anëtarët e organizmave të shkollës, për shkollat pjesë e nismës SHQK, për njohjen dhe zbatimin e dokumenteve të nismës, duke shfrytëzuar mundësitë e bashkëpunimit me partnerët që zotërojnë ekspertizë në këtë fushë.
d) DAR-të: i) të planifikojnë veprimtari promovuese për SHQK-në dhe të pasqyrojnë të gjitha veprimtaritë e SHQK-ve përmes faqeve të internetit dhe mediave lokale; ii) të nxisin stafet dhe organizmat e shkollave për shkëmbimin e përvojave dhe praktikave më të mira në qark; iii) të shikojnë mundësitë për realizimin e bashkëpunimeve me partnerët e huaj dhe vendas në funksion të hartimit të marrëveshjeve për pasurimin e veprimtarive të SHQK-ve.
2. Karta e Performancës së vitit 2014-2015. Për këtë:
a) DAR/ZA-të të verifikojnë të dhënat e dërguara nga shkollat, deri më 1shtator 2015, duke u mbështetur në procedurën e përcaktuar në “Udhëzuesi për Kartën e Performancës së Shkollës”, të qarkullojnë letër informuese, nëse ka pasaktësi, dhe të ndërmarrin veprimet përkatëse.
b) Çdo shkollë e arsimit parauniversitar, deri më 3.9.2015, të hartojë Kartën e Performancës së Shkollës për vitin shkollor 2014-2015, mbështetur në “Udhëzuesi për Kartën e Performancës së Shkollës” dhe të sigurojë transparencën e të dhënave që ajo përmban për prindërit dhe komunitetin.
c) Në fund të muajit shtator 2015, DAR/ZA-të të shpallin shkollat e suksesshme .
d) Çdo shkollë e arsimit parauniversitar të hartojë Kartën e Performancës së Shkollës (Karta) për vitin shkollor 2015-2016, bazuar në “Udhëzuesi për Kartën e Performancës së Shkollës”.
e) Në kartën e vitit shkollor 2015-2016, shkollat të llogarisin edhe ndryshimin në vlerë për treguesit e pasqyruar në Kartën e Performancës së një viti më parë.
3. Mbështetja e krijimit të I-clubs (clubeve novatore) për projektin “Edukim nëpërmjet novacionit dhe teknologjisë”.
4. Zbatimi i Portofolit Europian të Gjuhëve (PEGJ)
Në kuadrin e orientimit të nxënësve në arsimin parauniversitar për njohjen e kompetencave gjuhësore, referuar Kuadrit të Përbashkët Europian të Referencës për Gjuhët, mësimdhënia, nxënia, vlerësimi dhe realizimi i provimeve kombëtare për arsimin bazë dhe arsimin e mesëm në lëndën “Gjuhë e huaj” të bazohen në zbatimin ë Portofolit Europian të Gjuhëve. Portofoli Europian i Gjuhëve të përdoret si material ekstrakurrikular në lëndën “Gjuhë e huaj”.
Nxënësi mund të pajiset me Portofolin Evropian të Gjuhëve në dy klasa gjatë gjithë shkollimit të tij, në klasën VI dhe klasën X.
Modelet shqiptare të akredituara nga Këshilli i Europës janë No.96.2008 për arsimin e mesëm dhe No. 106.2010 për arsimin bazë.
Brenda datës 30 shtator 2015, DAR/ ZA-të të raportojnë për zbatimin e tij apo nevojat për trajnim, nëse ka.
5. Planifikimi, organizimi dhe realizimi i veprimtarive edukative, shkencore, artistike, kulturore e sportive gjithëvjetore në shkollë dhe ndërshkollore jashtë procesit mësimor, me përfshirjen e nxënësve në:
[bookmark: Untitled-19]a) Kampionatin Kombëtar të Shahut për arsimin 9-vjeçar, në bashkëpunimin me Federatën Shqiptare të Shahut. Faza e parë në bazë shkolle të zhvillohet në muajin dhjetor, faza e dytë në bazë qarku në muajin shkurt dhe finalja në mars-prill.
b) Veprimtaritë në kuadër të 6 Prillit - Ditës Ndërkombëtare kushtuar Sportit për Zhvillim e Paqe.
c) Javën Olimpike (prill-maj).
d) Olimpiadat kombëtare që do të zhvillohen në datat e përcaktuara në kalendarin e miratuar nga MAS.
e) Festivalin Kombëtar të Këngës për Fëmijë: Faza e parë në shkolla në janar-shkurt; faza e dytë në bazë qarku organizuar nga QKF-të në mars dhe finalja në Shkodër në qershor, nga QKF-ja Shkodër.
f) Konkursin artistik “Piktori i vogël”. Faza e parë në bazë shkolle javën e dytë të dhjetorit; faza e dytë në bazë qarku javën e parë të shkurtit dhe finalja në Tiranë në javën e fundit të shkurtit.
g) Ditën Europiane të Gjuhëve, 26 shtator 2015.
h) Përkujtimin e Holokaustit dhe krimeve kundër njerëzimit.
i) Veprimtaritë për 8 Prillin-Ditën Ndërkom-bëtare të Romëve.
j) Veprimtaritë për 23 Gushtin-Ditën Europiane të kujtesës për të gjitha viktimat e regjimeve totalitare.
k) Veprimtaritë për 12 Qershorin- Ditën kundër Shfrytëzimit të Punës së Fëmijëve.
l) Veprimtaritë sipas Kalendarit të ditëve të Europës dhe veprimtaritë gjithëvjetore për njohjen e institucioneve të Bashkimit Europian dhe Këshillit të Europës.
m) Konkurset në nivel DAR/ZA-je, me tematikë “Të njohim Europën”.
n) Javën Europiane të lëvizjes “Now we move”.

KREU VI
 INSPEKTIMI

Inspektorati Shtetëror i Arsimit të ketë përparësi:
a) Dokumentacionin e DAR/ZA-ve dhe shkollave, që përmban përpunimin e të dhënave, pjesë e Kartës së Performancës.
b) Cilësinë e shërbimit që ofrojnë DAR/ZA-të dhe shkollat.

c) Pilotimin e instrumenteve dhe të treguesve të draftmanualit për vlerësimin ekurrikulës së re.
d) Procesin e hartimit dhe të realizimit të vetëvlerësimit, planeve afatmesme dhe vjetore në institucionet arsimore parauniversitare (nenet 66, 67, 68 të DN, të ndryshuara).
e) Monitorimin: i) e procesit të përzgjedhjes dhe të shpërndarjes së teksteve shkollore; ii) e vlerësimit të nxënësve në klasat I-III; iii) e zhvillimit të praktikave profesionale të kandidatëve për mësues; iv) e Provimeve të Lirimit dhe të Maturës Shtetërore; v) e olimpiadave etj.
f) Shërbimin psiko-social në sistemin arsimor parauniversitar.
g) Procedurat e emërimit dhe të shkarkimit të drejtuesve dhe mësuesve në institucionet arsimore publike të sistemit arsimor parauniversitar.
h) Funksionimin e gjimnazeve me kohë të pjesshme.
i) Procesin e hartimit dhe të zbatimi të projekteve lëndore dhe ndërlëndore.
j) Cilësinë në lëndët e edukimit artistik dhe sportiv në shkolla.
k) Organizimin dhe funksionimin e qendrave kulturore të fëmijëve.
l) Zbatimin e ligjshmërisë në shkollat e arsimit të orientuar (artistike, gjuhësore, sportive, koreografike).
KREU VII
DISPOZITA TË FUNDIT

1. Për zbatimin e këtij udhëzimi ngarkohen: MAS-i, IZHA-ja, ISHA-ja, AKP-ja, DAR/Z A-të dhe institucionet arsimore të sistemit parauniversitar.
2. DAR/ZA-të të marrim masat e duhura që ky udhëzim të shpërndahet në çdo shkollë dhe me përmbajtjen e tij të njihet çdo punonjës i arsimit.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla
MINISTRI I MIRËQËNIES 
SOCIALE DHE RINISë
Blendi Klosi

UDHËZIM
Nr. 29, datë 21.8.2015

PËR KRITERET DHE PROCEDURAT E PËRZGJEDHJES DHE REGJISTRIMIT PËR KANDIDATËT ME STATUSIN E TË VERBRIT, TË INVALIDIT PARAPLEGJIK DHE TETRAPLEGJIK, TË JETIMIT, SI DHE ROMËT DHE BALLKANO-EGJIPTIANËT, NË PROGRAMET E CIKLIT TË PARË TË STUDIMEVE ME KOHË TË PLOTË, NË PROGRAMET E STUDIMEVE JOUNIVERSITARE PROFESIONALE, SI DHE NË PROGRAMET E INTEGRUARA TË STUDIMEVE TË CIKLIT TË DYTË, NË INSTITUCIONET PUBLIKE TË ARSIMIT TË LARTË, PËR VITIN AKADEMIK 2015– 2016

Në mbështetje të nenit 102 të Kushtetutës së Republikës së Shqipërisë, të nenit 33 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, vendimit nr. 638, datë 22.7.2015 të Këshillit të Ministrave, “Për kuotat e pranimit në institucionet publike të arsimit të lartë, në programet e studimeve të ciklit të parë, në programet e studimeve jouniversitare profesionale dhe në programet e integruara të studimeve të ciklit të dytë, me kohë të plotë, si edhe tarifat e shkollimit për vitin akademik 2015 – 2016”, vendimit nr. 78, datë 8.2.2006 të Këshillit të Ministrave “Për krijimin e Maturës Shtetërore dhe pranimet në shkollat e larta publike”, të ndryshuar, vendimit nr. 1013, datë 10.12.2010 të Këshillit të Ministrave “Për krijimin e Agjencisë Kombëtare të Provimeve (AKP)”, si dhe vendimit nr. 241, datë 31.3.2011 të Këshillit të Ministrave “Për kryerjen nga “Posta Shqiptare” sh.a., të shërbimeve postare, financiare dhe shërbimeve të tjera, që janë në përputhje me veprimtarinë e kësaj poste, për institucionet e qeverisjes qendrore e vendore, institucionet e tjera publike”,

UDHËZOJ:

1. Kandidatët me statusin e të verbrit, të invalidit paraplegjik dhe tetraplegjik, të jetimit, si dhe romët dhe ballkano-egjiptianët, të aplikojnë drejtpërdrejt në Ministrinë e Arsimit dhe Sportit (MAS), nga data 24 gusht deri më 7 shtator 2015.
Për programet e studimit që parashikojnë konkurs, përveç aplikimit në MAS, kandidatët kryejnë regjistrimin për pranimin e tyre në konkurs pranë institucioneve të arsimit të lartë (IAL) përkatës sipas përcaktimeve në udhëzimin përkatës.
2. Aplikimi bëhet duke dorëzuar në MAS, personalisht, dokumentacionin e mëposhtëm në dy kopje:
A. Për të gjithë kandidatët:
a) Formulari i aplikimit sipas formatit të shtojcës nr. 1, bashkëlidhur këtij udhëzimi. Në formular duhen radhitur pesë programe studimi ku kandidati kërkon të aplikojë, si dhe institucioni i arsimit të lartë (IAL) përkatës, në renditje prioritare, pra i pari renditet programi më i preferuar dhe i fundit ai më pak i preferuar nga të pesta programet. Për emërtimin dhe ID e programit përkatës i duhet referuar tabelës nr. 1 të vendimit nr. 638, datë 22.7.2015 të Këshillit të Ministrave, “Për kuotat e pranimit në institucionet publike të arsimit të lartë, në programet e studimeve të ciklit të parë, në programet e studimeve jouniversitare profesionale dhe në programet e integruara të studimeve të ciklit të dytë, me kohë të plotë, si edhe tarifat e shkollimit për vitin akademik 2015 – 2016”.
b) Letër motivimi, ku të shpjegojë arsyet e aplikimit, si dhe të zgjedhjes së programeve të studimit të përcaktuara në formular prej tij.
c) Kopje e njësuar me origjinalin e diplomës së Maturës Shtetërore, së bashku me certifikatën e notave, ose të një dëftese/diplome tjetër studimi të fituar jashtë vendit, të vlerësuar të barasvlershme me të në Shqipëri dhe të njohur nga Ministria e Arsimit dhe Sportit (MAS). Kandidati që ka përfunduar shkollën e mesme në Republikën e Shqipërisë përpara vitit 2011, të dorëzojë kopje të njësuar me origjinalin e dëftesës së pjekurisë të shkollës së mesme. Në mungesë të diplomës së Maturës Shtetërore apo dëftesës së pjekurisë së shkollës së mesme duhet të paraqesë, respektivisht, vërtetim notash të Maturës Shtetërore të lëshuar nga Agjencia Kombëtare e Provimeve (AKP), ose dublikatë të dëftesës së pjekurisë të lëshuar nga drejtoria e shkollës së mesme dhe të vërtetuar në njësinë arsimore vendore (drejtorinë arsimore rajonale/zyra arsimore) përkatëse, ose listën e notave të shkollës së mesme të lëshuar nga Arkivi i Shtetit.
d) Fotokopja e dokumentit të identifikimit (kartë identiteti, letërnjoftim ose pasaportë).
e) Dy fotografi personale.
B) Kandidatët me statusin e të verbrit, përveç dokumentacionit të parashikuar në pikën A duhet të dorëzojnë dhe dokumentet e mëposhtme:
a) Kopje e njësuar me origjinalin e librezës së të verbrit të lëshuar nga Shërbimi Social Shtetëror ose kopje e njësuar me origjinalin e vendimit të Komisionit Mjekësor të Caktimit të Aftësisë për Punë (KMCAP).
C) Kandidatët me statusin e invalidit paraplegjik e tetraplegjik, përveç dokumentacionit të parashikuar në pikën A duhet të dorëzojnë dhe dokumentet e mëposhtme:
[bookmark: _GoBack]a) Kopje e njësuar me origjinalin e librezës së invalidit paraplegjik e tetraplegjik të lëshuar nga Shërbimi Social Shtetëror ose kopje e njësuar me origjinalin e vendimit të KMCAP-së.
D) Kandidatët me statusin e jetimit, përveç dokumentacionit të parashikuar në pikën A duhet të dorëzojnë dhe dokumentet e mëposhtme:
a) Kopje e njësuar me origjinalin e dokumentit që certifikon statusin e jetimit të lëshuar nga Shërbimi Social Shtetëror.
E) Kandidatët romë dhe ballkano-egjiptianë, përveç dokumentacionit të parashikuar në pikën A duhet të dorëzojnë dhe dokumentet e mëposhtme:
a) Vetëdeklarim ose një dokument që vërteton që është rom apo ballkano-egjiptian.
3. IAL-të, në të cilat janë paraqitur për konkurrim kandidatë që u përkasin kategorive të sipërcituara, dërgojnë në MAS vlerësimin e kandidatëve brenda datës 29 gusht 2015.
4. Komisioni i posaçëm, i përbërë nga kryetari, përfaqësues i MAS-it dhe 4 anëtarë, nga të cilët dy përfaqësues nga Ministria e Arsimit dhe Sportit dhe dy përfaqësues nga Ministria e Mirëqenies Sociale dhe Rinisë, shqyrton dhe vlerëson aplikimet e kandidatëve me statusin përkatës brenda datës 15Shtator 2015. Aplikimet me dokumentacion të paplotë nuk merren në konsideratë. Vlerësimi të bëhet mbi kriterin e meritës, pikëve të Maturës Shtetërore ose notës mesatare të të gjitha viteve të shkollës së mesme, duke vlerësuar dhe programet që gjykohet të jenë prioritare dhe nevojat për secilën kategori të veçantë, si dhe duke marrë parasysh kapacitetet pritëse të çdo IAL-je për programin përkatës të studimit. Për kandidatët që aplikojnë për programe studimi për të cilat është parashikuar konkurs pranimi, në vlerësimin final të kandidatit komisioni vlerëson dhe rezultatet e fituara nga konkursi i pranimit i organizuar nga IAL-të përkatëse, sipas përcaktimeve të parashikuara në udhëzimin nr. 24, datë 31.7.2015, “Për zhvillimin e konkurseve të pranimit dhe tarifën e regjistrimit për konkurrim në disa programe studimi të ciklit të parë me kohë të plotë, në institucionet publike të arsimit të lartë, për vitin akademik 2015 -2016”. Pjesë e vlerësimit do të jetë dhe intervista me secilin kandidat, që do të zhvillohet nga komisioni brenda datës 15 shtator 2015. Nuk mund të shpallen fitues kandidatë të cilët kanë grumbulluar një total pikësh në përfundim të Maturës Shtetërore më të ulët se 70% e pikëve të grumbulluara nga fituesi i fundit për programin e studimit përkatës, në vitin akademik 2014-2015. Në mungesë të Maturës Shtetërore, si referencë përdoret nota mesatare e të gjitha viteve të shkollës së mesme. Për kandidatët, shtetas shqiptarë, që kanë përfunduar arsimin e mesëm jashtë vendit merren për bazë pikët e përcaktuara në dokumentin e lëshuar sipas përcaktimeve të kryera nga komisioni i posaçëm për procedurat e njëvlefshmërisë së dëftesave/diplomave të shkollave të mesme të shtetasve shqiptarë dhe të huaj që kanë kryer arsimin e mesëm jashtë shtetit, pranë Ministrisë së Arsimit dhe Sportit, ose nota mesatare krahasuar me atë të fituesit të fundit për programin përkatës të studimit.
5. Komisioni kryen renditjen e kandidatëve sipas secilës kategori të veçantë, duke specifikuar kandidatët fitues. Lista emërore e kandidatëve të çdo kategorie shpallet në faqen web të MAS dhe i përcillet IAL-ve brenda orës 16.00 të datës 18 shtator 2015, së bashku me një nga kopjet e dokumentacionit të depozituar në MAS nga secili kandidat. Në protokollin e MAS ruhet kopja tjetër e dokumentacionit.

6. Kandidatët fitues regjistrohen pranë sekretarisë mësimore që mbulon programin e studimit ku janë shpallur fitues brenda datës 25 shtator 2015, duke paraqitur mandatin e pagesës së tarifës së regjistrimit prej 100 lekë.
7. IAL-ja shpall në vende të dukshme, publikon në faqen e saj web, si dhe ia përcjell MAS-it elektronikisht në adresën: linda.pustina@arsimi.gov.al dhe dhimiter.bako@arsimi.gov.al, listën emërore të kandidatëve të regjistruar brenda datës 28 shtator 2015. Në rast se brenda këtyre afateve nuk janë paraqitur për regjistrim kandidatët të cilët rezultojnë fitues sipas renditjes së shpallur, IAL-ja mund të pranojë për regjistrim kandidatët vijues, në listën e renditur të shpallur, si dhe që plotësojnë kriteret e përcaktuara në pikën 4 të këtij udhëzimi, deri në plotësimin e kuotave përkatëse të studimit të parashikuara për atë program studimi, duke njoftuar kandidatët që janë të vendosur më poshtë në listë. Nëse një nga kandidatët vijues heq dorë me shkrim nga regjistrimi në programin përkatës, IAL-ja depoziton dokumentin dhe vijon me regjistrimin e kandidatit vijues në listë. Afati i fundit për regjistrimin e kandidatëve është data 2 tetor 2015.
8. IAL–të publike i dërgojnë MAS-it dhe AKP-së brenda datës 7 tetor 2015, në rrugë postare, listën e studentëve të regjistruar, në formë shkresore dhe elektronike në format Excel, me qëllim pajisjen me numër matrikullimi. Për të gjithë emrat e studentëve të dërguar pas kësaj date nuk do të procedohet me dhënien e numrave të matrikullimit dhe do të kërkohet nga AKP çregjistrimi i tyre.
9. Ngarkohen për zbatimin e këtij udhëzimi, Sekretari i Përgjithshëm dhe Drejtoria e Arsimit të Lartë dhe Shkencës, në Ministrinë e Arsimit dhe Sportit, Komisioni i Posaçëm, Agjencia Kombëtare e Provimeve, si dhe institucionet publike të arsimit të lartë.
Ky udhëzim hyn në fuqi menjëherë dhe publikohet në Fletoren Zyrtare.

MINISTRI I ARSIMIT DHE SPORTIT
Lindita Nikolla




SHTOJCA nr. 1							Tiranë, më ____/____/2015

Formular aplikimi

Unë i nënshkruari _________________________________ , lindur më ________________
                  Emri,  atësia,  mbiemri
me kartë identiteti/pasaportë nr. ________________________

1. Kërkoj të regjistrohem në programin e studimit:
a) ____________________________, ID_____, në IAL ____________________________, ose
b) ____________________________, ID_____, në IAL ____________________________, ose
c) ____________________________, ID_____, në IAL ____________________________, ose
d) ____________________________, ID_____, në IAL ____________________________, ose
e) ____________________________, ID_____, në IAL _______________________________.

2. Deklaroj se jam (të shënohet me “x” kategoria e veçantë të cilës i përket kandidati):
□ i/e verbër;
□ invalid paraplegjik /tetraplegjik;
□ jetim;
□ rom;
□ ballkano-egjiptian.
3. Autorizoj institucionet e arsimit të lartë të sipërcituara, Ministrinë e Arsimit dhe Sportit dhe Agjencinë Kombëtare të Provimeve për trajtimin e të dhënave të mia personale në kuadër të aplikimit dhe regjistrimit për vazhdimin e studimeve universitare në institucionin e sipërcituar, si dhe publikimin e tyre.
Autorizoj, gjithashtu Ministrinë e Arsimit dhe Sportit dhe Agjencinë Kombëtare të Provimeve për kryerjen e të gjitha verifikimeve dhe marrjen e të gjitha informacioneve lidhur me: studimet universitare ku kam aplikuar për t’u regjistruar, periudhën e studimeve të kryera më parë, dhe çdo lloj verifikimi tjetër që lidhet me sa më sipër, aplikimin, si dhe të dhënat e deklaruara në këtë formular.
4. Deklaroj se nuk kam aplikuar për t’u regjistruar në asnjë institucion tjetër të arsimit të lartë, për vitin akademik në të cilin po aplikoj.
5. Deklaroj se nuk po ndjek ndonjë program tjetër studimi në institucione të tjera të arsimit të lartë, dhe se nuk do të ndjek njëkohësisht një program tjetër studimi, deri në përfundimin e programit të studimit ku po aplikoj.
6. Deklaroj se jam njohur me Udhëzimin “Për kriteret dhe procedurat e përzgjedhjes dhe regjistrimit për kandidatët me statusin e të verbrit, të invalidit paraplegjik dhe tetraplegjik, të jetimit, si dhe romët dhe ballkano-egjiptianët, në programet e ciklit të parë të studimeve me kohë të plotë, në programet e studimeve jouniversitare profesionale, si dhe në programet e integruara të studimeve të ciklit të dytë, në institucionet publike të arsimit të lartë, për vitin akademik 2015 -2016” dhe jam i qartë për procedurat e aplikimit, përzgjedhjes dhe regjistrimit.
7. Deklaroj vërtetësinë e të dhënave dhe dokumenteve të paraqitur. Jam i vetëdijshëm se, në rast deklarimi të të dhënave të pavërteta apo të paraqitjes së dokumenteve të falsifikuara apo me të dhëna jo të vërteta, jam subjekt i masave të parashikuara në Kodin Penal dhe aktet e tjera ligjore e nënligjore në fuqi. Në rast dyshimi për vërtetësinë e informacionit të deklaruar, Ministria e Arsimit dhe Sportit dhe/ose Agjencia Kombëtare e Provimeve dhe/ose IAL-ja nisin procedurën e kontrollit të tyre duke ia përcjellë këto të dhëna eventualisht edhe organeve kompetente.
_____________________________________________________________________		
    Emër, atësi, mbiemër						Emër, mbiemër 		
	   i kandidatit						i punonjësit që pranoi aplikimin
               Firma							       Firma

UDHËZIM
Nr. 30, datë 24.8.2015

PËR NJË NDRYSHIM NË UDHËZIMIN NR. 24, DATË 31.7.2015 “PËR ZHVILLIMIN E KONKURSEVE TË PRANIMIT DHE TARIFËN E REGJISTRIMIT PËR KONKURRIM NË DISA PROGRAME STUDIMI TË CIKLIT TË PARË ME KOHË TË PLOTË, NË INSTITUCIONET PUBLIKE TË ARSIMIT TË LARTË, PËR VITIN AKADEMIK 2015-2016”

Mbështetur në nenin 102 të Kushtetutës së Republikës së Shqipërisë, në nenet 33 dhe 75 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, vendimin nr. 638, datë 22.8.2015 të Këshillit të Ministrave “Për kuotat e pranimit në institucionet publike të arsimit të lartë, në programet e studimeve të ciklit të parë, në programet e studimeve jouniversitare profesi-onale dhe në programet e integruara të studimeve të ciklit të dytë, me kohë të plotë, si edhe tarifat e shkollimit për vitin akademik 2015-2016”, si edhe në zbatim të vendimit të Këshillit të Ministrave nr. 78, datë 8.2.2006 “Për krijimin e maturës shtetërore dhe pranimet në shkollat e larta publike”, të ndryshuar,

UDHËZOJ:

1. Në udhëzimin nr. 24, datë 31.7.2015, në fund të pikës 7, shtohet fjalia si më poshtë:
“Për universitetin e Arteve të Tiranës periudha e regjistrimit të jetë deri në orën 12.00 të datës 25 gusht 2015.”.
2. Për zbatimin e këtij udhëzimi ngarkohen Drejtoria e Arsimit të Lartë dhe Shkencës, Agjencia Kombëtare e Provimeve (AKP) dhe Universiteti i Arteve të Tiranës.
Ky udhëzim hyn në fuqi menjëherë dhe publikohet në Fletoren Zyrtare.

MINISTRI I ARSIMIT DHE SPORTIT
Lindita Nikolla



UDHËZIM
Nr. 31, datë 31.8.2015

[bookmark: OLE_LINK45][bookmark: OLE_LINK46][bookmark: OLE_LINK47][bookmark: OLE_LINK48][bookmark: OLE_LINK49]PËR PËRZGJEDHJEN, PAJISJEN ME TEKSTE SHKOLLORE DIGJITALE (SISTEME MËSIMORE INTERAKTIVE) NË INSTITUCIONET ARSIMORE TË SISTEMIT ARSIMOR PARAUNIVERSITAR QË KANË LABORATORË ME TABLETA PËR INTEGRIMIN E PLATFORMËS E-LEArnING, PËR KLASAT E X-ta PËR VITIN SHKOLLOR 2015-2016

Në mbështetje të nenit 102 të Kushtetutës së Republikës së Shqipërisë dhe të neneve 26 dhe 47 të ligjit nr. 69/2012, datë 21.06.2012 “Për sistemin arsimor parauniversitar në Republikën e Shqipërisë”, të ndryshuar, 

UDHËZOJ:

[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]1. Përdorimin e teksteve shkollore digjitale (sistemet mësimore interaktive) në klasat e X-ta të gjimnazeve të cilët kanë laboratorë me tableta për integrimin e platformës e-learning.
2. Përzgjedhja e teksteve shkollore digjitale (sistemet mësimore interaktive) të bëhet në përputhje me procedurat e mëposhtme nga katalogu i teksteve shkollore digjitale i shpallur nga MAS, për vitin shkollor 2015-2016 i cili gjendet i publikuar në faqen zyrtare të Ministrisë së Arsimit dhe Sportit www.arsimi.gov.al. 
I. PËRZGJEDHJA E TEKSTEVE SHKOLLORE DIGJITALE ( SISTEME MËSIMORE INTERAKTIVE)
I.1 Ngritja e Komisionit të Administrimit dhe detyrat e tij: 
a) Procesi i përzgjedhjes së teksteve shkollore digjitale (sistemet mësimore interaktive) të administrohet nga Komisioni i Administrimit (KA), i përbërë nga tre anëtarë (kryetar, sekretar dhe një anëtar). KA të zgjidhet me konsensus nga këshilli i mësuesve të shkollës. Nëse nuk arrihet konsensusi, zgjedhja bëhet me shumicë të thjeshtë të pjesëmarrësve në mbledhje.
b) Komisioni i Administrimit të kryejë këto detyra:
- Të organizojë dhe të administrojë procesin e përzgjedhjes së teksteve shkollore digjitale (sistemet mësimore interaktive).

- Të pajisë të gjithë mësuesit e shkollave pilot që kanë laboratorë me tableta për integrimin e platformës e-learning, me katalogun e MAS-it për tekste shkollore digjitale (sistemet mësimore interaktive) të vitit 2015-2016.
- Të respektojë datën, orën, vendin dhe rendin e ditës të mbledhjes zgjedhore të teksteve shkollore digjitale (sistemet mësimore interaktive) brenda afatit të caktuar nga MAS-i.
- Të japë udhëzimet për të gjitha procedurat që do të ndiqen nga mësuesit.
- Të administrojë procesverbalet e mësuesve të klasave të X-ta.
- Të hartojë, mbi bazën e procesverbaleve të mësuesve, tabelën përmbledhëse për çdo shtëpi botuese, titujt e së cilës janë përzgjedhur nga mësuesit. Tabelat përmbledhëse të mbahen në tri kopje origjinale dhe të nënshkruhen nga të gjithë anëtarët e KA-së.
I.2 Detyrat e mësuesve të klasave sipas programeve lëndore:
a) Në çdo shkollë, mësuesit të grupohen në bazë të programeve lëndore.
[bookmark: OLE_LINK5][bookmark: OLE_LINK6][bookmark: OLE_LINK7]b) Mësuesit e klasave X-ta të programeve lëndore përkatëse, t’i analizojnë alternativat e teksteve shkollore digjitale (sistemet mësimore interaktive) dhe pas diskutimeve për to, të vendosin për tekstin shkollor digjital (sistemin mësimor interaktiv) që do të përdoret në secilën klasë/lëndë. 
c) Zgjedhja e tekstit shkollor digjital (sistemi mësimor interaktiv) të bëhet me konsensus. Në rast se mësuesit e klasave të përmbajtjeve lëndore nuk bien dakord, përzgjedhja të bëhet me votim. Fitues është teksti shkollor digjital (sistemi mësimor interaktiv) që merr shumicën e votave.
d) Mbledhja e mësuesve të klasave të përmbajtjeve lëndore përktese, të bëhet e hapur për prindërit dhe median. Mësuesit të plotësojnë dhe të nënshkruajnë procesverbalet e përzgjedhjes së teksteve shkollore digjitale (sisteme mësimore interaktive). Procesverbalet t’i dorëzohen Komisionit të Administrimit. 
e) Mësuesi të mbajë përgjegjësi për sasinë e teksteve shkollore digjitale (sisteme mësimore interaktive) të porositura, në mënyrë që sasia në numër të jetë deri në 95 për qind e saktë.
f) Procesi i përzgjedhjes së teksteve shkollore digjitale (sisteme mësimore interaktive) për klasat e X-ta në institucionet arsimore të sistemit arsimor parauniversitar që kanë laboratorë me tableta për integrimin e platformes e-learning të bëhet më 7 shtator 2015.
I.3 Detyrat e drejtorit të shkollës:
a) Drejtori i shkollës t’i përcjellë zyrtarisht çdo shtëpie botuese/subjekti një kopje origjinale të tabelës përmbledhëse përkatëse, të hartuar dhe të nënshkruar nga KA-ja, brenda datës 8 shtator 2015. 
b) Drejtori i shkollës të dërgojë në DAR/ZA, brenda datës 8 shtator 2015, tabelën përmbledhëse me titujt dhe sasinë e teksteve shkollore digjitale (sisteme mësimore interaktive) të përzgjedhura nga shkolla.
Drejtori i shkollës ka përgjegjësinë:
- Të njohë këshillin e mësuesve të shkollës me udhëzimin e Ministrit të Arsimit dhe Sportit për përzgjedhjen, pajisjen me tekste shkollore digjitale (sisteme mësimore interaktive) në institucionet arsimore të sistemit arsimor parauniversitar që kanë laboratorë me tableta për integrimin e platformës e-learning, për klasat e X-ta për vitin shkollor 2015-2016.
- Të sigurojë për të gjithë mësuesit e klasave të X-ta në institucionet arsimore të sistemit arsimor parauniversitar që kanë laboratorë me tableta për integrimin e platformes e-learning, katalogun e teksteve shkollore digjitale (sisteme mësimore interaktive) për vitin 2015-2016. 
Dokumentacioni që rrjedh nga zbatimi i udhëzimit të Ministrit të Arsimit dhe Sportit, të ruhet në arkivin e shkollës për dy vjet dhe të jetë objekt i kontrollit të Inspektoratit Shtetëror të Arsimit dhe të MAS-it.
I.4 Detyrat e njësive arsimore vendore (DAR/ZA):
DAR/ZA-ja ka për detyrë:
a) Të njohë të gjitha shkollat e arsimit parauniversitar që kanë laboratorë me tableta për integrimin e platformes e-learning me udhëzimin e ministrit të arsimit dhe sportit për përzgjedhjen, pajisjen me tekste shkollore digjitale (të sistemeve mësimore interaktive) në institucionet arsimore të sistemit arsimor parauniversitar që kanë laboratorë me tableta për integrimin e platformës e-learning, për klasat e X-ta për vitin shkollor 2015-2016.
b) DAR/ZA-të brenda datës 6 shtator 2015, të marrin masat për prezantimin e teksteve shkollore digjitale (sistemet mësimore interaktive), përpara mësuesve të klasave të X-ta me qëllim prezantimin e këtyre teksteve përpara fazës së përzgjedhjes, me formate prezantimi të dërguara nga MAS.
c) Të sigurojë për të gjitha këto shkollat katalogun e teksteve shkollore digjitale (të sistemeve mësimore interaktive) për vitin 2015-2016, në formë elektronike dhe të shtypur.
d) Të hartojë tabelën përmbledhëse të teksteve shkollore digjitale (të sistemeve mësimore interaktive) të përzgjedhura, mbi bazën e të dhënave të shkollave dhe ta dërgojë në MAS brenda datës 10 shtator 2015.
I.5 Monitorimi nga MAS ISHA, DAR/ZA-të
a) MAS, ISHA, DAR/ZA-të të monitorojnë mbarëvajtjen e procesit të përzgjedhjes së teksteve shkollore digjitale (të sistemeve mësimore interaktive); të pranojnë dhe të shqyrtojnë ankesa nga botues/subjekte dhe të verifikojnë rastet nëse mësuesve u bëhet presion apo u shkelet e drejta për përzgjedhje. 
b) MAS, ISHA, DAR/ZA-të dhe drejtuesit e shkollave të monitorojnë shpërndarjen dhe pajisjen me tekste shkollore digjitale (sistemeve mësimore interaktive).
II. KONFLIKTI I INTERESIT
1. Çdo punonjësi të MAS-it dhe të institucioneve të varësisë i ndalohet ndikimi në procesin e përzgjedhjes.
2. Titullari i DAR/ZA-së, çdo punonjës i saj dhe drejtuesit e shkollës e kanë të ndaluar të bëjnë presion apo të ndikojnë te mësuesit në përzgjedhjen e teksteve shkollore digjitale (sisteme mësimore interaktive). Atyre nuk u lejohet favorizimi i shtëpive botuese si dhe dallimi i teksteve shkollore digjitale (sisteme mësimore interaktive) të veçanta në raport me të tjerat. Në rast të verifikimit të shkeljeve të sipërpërmendura, për këta nëpunës të aplikohen masa administrative deri në largim nga detyra.
3. Gjatë procesit të përzgjedhjes së teksteve shkollore digjitale (sisteme mësimore interaktive në shkolla nuk lejohet asnjë veprimtari e shtëpive botuese/subjekti që ka për qëllim publicitetin e teksteve shkollore të tyre. 
4. Në rast se do të vërtetohet që botues/subjekte apo punonjës të shtëpive botuese ndikojnë në përzgjedhjen e teksteve shkollore digjitale (sisteme mësimore interaktive) të tyre në shkolla, titujt e tyre do të hiqen nga Katalogu i MAS-it për tekstet shkollore digjitale (sistemet mësimore interaktive).
SHPËRNDARJA DHE PAJISJA ME TEKSTE SHKOLLORE DIGJITALE (SISTEME MËSIMORE INTERAKTIVE 
a) Shtëpitë botuese/distributoret e teksteve shkollore digjitale (sisteme mësimore interaktive), të marrin masa për paraqitjen e prezantimeve për mësuesit e Klasave të X-ta në MAS, brenda datës 3 shtator 2015, për secilën përmbajtje digjitale.
b) Për shpërndarjen dhe pajisjen me tekste shkollore digjitale (sisteme mësimore interaktive) janë përgjegjës botuesit/distributoret e teksteve shkollore digjitale (sisteme mësimore interaktive). 
c) DAR/ZA-të dhe drejtoritë e shkollave t’u krijojnë kushte lehtësuese shtëpive botuese-/subjekteve të teksteve shkollore digjitale, njëkohësisht dhe t’i monitorojnë ata për zbatimin e procesit. 
[bookmark: OLE_LINK11][bookmark: OLE_LINK12][bookmark: OLE_LINK13][bookmark: OLE_LINK14][bookmark: OLE_LINK15][bookmark: OLE_LINK16][bookmark: OLE_LINK17][bookmark: OLE_LINK18][bookmark: OLE_LINK19][bookmark: OLE_LINK20][bookmark: OLE_LINK21][bookmark: OLE_LINK22][bookmark: OLE_LINK23][bookmark: OLE_LINK24][bookmark: OLE_LINK25][bookmark: OLE_LINK26][bookmark: OLE_LINK27][bookmark: OLE_LINK28][bookmark: OLE_LINK29][bookmark: OLE_LINK30][bookmark: OLE_LINK31][bookmark: OLE_LINK32][bookmark: OLE_LINK33][bookmark: OLE_LINK34][bookmark: OLE_LINK35][bookmark: OLE_LINK36][bookmark: OLE_LINK37][bookmark: OLE_LINK38][bookmark: OLE_LINK39][bookmark: OLE_LINK40][bookmark: OLE_LINK41][bookmark: OLE_LINK42][bookmark: OLE_LINK43][bookmark: OLE_LINK44]d) Përgjegjësi i sektorit të TIK dhe Statistikës në DAR/ZA të jetë personi përgjegjës (pikë kontakti) që mban lidhje të vazhdueshme me Komisionin e Vlerësimit të Teksteve Digjitale në MAS dhe të informojë çdo ditë për mbarëvajtjen e procesit deri më 19 shtator 2015.
e) Shitja dhe shpërndarja e tekstit shkollor digjital në shkolla të përfundojë më datë 19 shtator 2015, sipas procedurave të përcaktuara në legjislacionin tatimor në fuqi.
f) Ndaj subjekteve, botuesve ose distributorëve që nuk zbatojnë rregullin e mësipërm, të aplikohen masat sipas kuadrit ligjor në fuqi.
[bookmark: OLE_LINK50][bookmark: OLE_LINK51][bookmark: OLE_LINK52][bookmark: OLE_LINK53]g) DAR/ZA të raportojnë në MAS çdo ditë, në mënyrë të vazhdueshme, për porositjen dhe blerjen e teksteve shkollore digjitale.
VI. ZBATIMI DHE HYRJA NË FUQI
Ngarkohen për zbatimin e këtij udhëzimi: Sekretari i Përgjithshëm, Drejtoria e Teknologjisë, Informacionit dhe Komunikimit, Drejtoria e Arsimit Parauniversitar, Inspektorati Shtetëror i Arsimit, Drejtoritë Arsimore Rajonale, Zyrat Arsimore, shkollat dhe mësuesit.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

UDHËZIM I PËRBASHKËT
Nr. 33, datë 10.9.2015

PËR NJË SHTESË NË UDHËZIMIN E PËRBASHKËT NR. 51, DATË 20.9.2013, “PËR PROCEDURAT E PËRDORIMIT TË FONDEVE TË BUXHETIT TE SHTETIT PËR BOTIMIN, SHTYPJEN, SHPËRNDARJEN DHE SHITJEN E TEKSTEVE TË ARSIMIT PARAUNIVERSITAR”

Në mbështetje të nenit 102 pika 4, të Kushtetutës së Republikës së Shqipërisë, të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të ligjit nr. 10296, datë 8.7.2010, “Për menaxhimin financiar dhe kontrollin”, të ligjit nr. 160/2014, “Për buxhetin e vitit  2015”, të vendimit të Këshillit të Ministrave nr. 107, datë 10.2.2010 “Për botimin, shtypjen, shpërndarjen dhe shitjen e teksteve shkollore, të sistemit arsimor parauniversitar”,  të ndryshuar, të vendimit nr. 843, datë 2.11.2012 të Këshillit të Ministrave, “Për krijimin e Shtëpisë Botuese të Teksteve Mësimore (BOTEM)”, të ndryshuar, si dhe të vendimit nr. 9, datë 4.1.2013 të Këshillit të Ministrave, “Për miratimin e çmimit të teksteve shkollore për nxënësit e shkollave të arsimit profesional, nxënësit e pakicave kombëtare dhe nxënësit shqiptarë që jetojnë e arsimohen në diasporë”,

UDHËZOJMË:

1. Në udhëzimin e përbashkët nr. 51, datë 20.9.2013, “Për procedurat e përdorimit të fondeve të buxhetit të shtetit për botimin, shtypjen, shpërndarjen dhe shitjen e teksteve të arsimit parauniversitar”, të bëhet shtesa e mëposhtme:
1. Në sesionin III “Procedurat e përdorimit të fondeve buxhetore, për tekste shkollore të arsimit bazë, arsimit të mesëm të përgjithshëm dhe arsimit të mesëm profesional”, në fund të pikës 2, shtohen fjalitë me këtë përmbajtje:
“Në fund të çdo dite, botuesi regjistron tek pajisja fiskale të gjitha transaksionet e evidentuara në bazë të faturave tatimore të shitjes sipas formularëve E-TBV 055/A dhe formularit E-TVS 055/a. Këto transaksione duhet të jenë pjesë e raportit tatimor ditor të pajisjes fiskale që shërben për të kryer mbylljen ditore të aktivitetit të botuesit.”.
Ky udhëzim hyn në fuqi pas botimit në Fletoren Zyrtare.

MINISTRI I ARSIMIT DHE SPORTIT
Lindita Nikolla
MINISTRI I FINANCAVE
Shkëlqim Cani

UDHËZIM
Nr. 34, datë 11.9.2015

PËR VLERËSIMIN E NXËNËSVE PËR KURRIKULËN ME KOMPETENCA, NË ARSIMIN BAZË

Në mbështetje të nenit 102 të Kushtetutës së Republikës të Shqipërisë, nenit 48 të ligjit nr. 69, datë 21.06.2012, “Për sistemin arsimor parauniversitar në Republikën e Shqipërisë”, të ndryshuar,
UDHËZOJ:

Neni 1
Qëllimi i vlerësimit të nxënësit

Qëllimi kryesor i vlerësimit është të mbështesë të nxënit dhe përparimin e nxënësit. Ky qëllim përmbushet nga kombinimi i vlerësimit për të nxënë dhe i vlerësimit të të nxënit, duke u mbështetur në Kornizën e Vlerësimit të nxënësit në arsimin parauniversitar miratuar më datë 23.07.2015, nga Ministri i Arsimit dhe Sportit.

Neni 2
Vlerësimi për të nxënë i nxënësit

Vlerësimi për të nxënë i nxënësit kryhet nëpërmjet:
a) Vlerësimit të vazhduar;
b) Vlerësimit me test/detyre përmbledhëse;
c) Vlerësimit të portofolit të nxënësit.

Neni 3
Vlerësimi i vazhduar

1. Vlerësimi i vazhduar për të nxënë është pjesë e mësimdhënies dhe motivon përparimin e nxënësve në të gjitha aspektet e të nxënit, në situata të ndryshme të njohura dhe të panjohura.
2. Vlerësimi i vazhduar  bazohet në vëzhgimet dhe gjykimet e mësuesit mbi përgjigjet me gojë ose me shkrim, punët në grup, diskutimet e mësuesit me nxënësit, vetëvlerësimin e nxënësit, vlerësimin e nxënësit nga nxënësi, pjesëmarrjen ne aktivitete dhe debatet në klasë, vlerësimin e detyrave të shtëpisë apo të klasës etj.
3. Për vlerësimin e vazhduar, mësuesi mban shënime në evidenca për çdo nxënës, lidhur me arritjen e rezultateve të të nxënit.
4. Mësuesi është i lirë të përshtatë formatin e evidencës (modeli bashkëlidhur), në varësi të specifikave të lëndës. Shënimet në evidencë mund të mbahen me notë, simbole, komente referuar niveleve të arritjes.

Neni 4
Vlerësimi me test/detyrë përmbledhëse

Vlerësimi me test/detyrë përmbledhëse ka për qëllim të matë nivelin e arritjeve të nxënësit për një grup të caktuar rezultatesh të nxëni, në përfundim të tremujorit. Ky vlerësim e orienton mësuesin për të përmirësuar procesin e të nxënit.

Neni 5 
Vlerësimi me portofol

1. Vlerësimi i nxënësit bazuar në portofol ka për qëllim vëzhgimin dhe vlerësimin e nxënësit në një kontekst të gjerë, duke përfshirë dokumentimin e kontributeve dhe arritjeve të tij për fushën, lëndën, për kompetencat kyçe, për punën individuale dhe në grup, krijimtarinë, talentin, si dhe për aspekte të gjykimit dhe reflektimit të nxënësit për veten dhe të tjerët.
2. Portofoli i nxënësit përmban:
a) punë dhe detyra të pavarura, të kryera në klasë dhe jashtë saj;
b) projekte individuale ose në grup;
c) detyra  dhe  kontribute	të nxënësit, të cilat janë	dëshmi  e talentit,  e hulumtimeve praktike, e punëve tematike (me shkrim, audio-vizuale etj.); 
d) vetëvlerësimet e nxënësit;
[bookmark: Untitled-3]e) reflektime të prindit ndaj ecurisë së fëmijës.

Neni 6
Vlerësimi i të nxënit të nxënësit

Vlerësimi i të nxënit të nxënësit kryhet nëpërmjet:
a) Vlerësimit periodik;
b) Vlerësimit përfundimtar.



Neni 7
Vlerësimi i nxënësit në klasat I- III

Vlerësimi i nxënësit në klasat I-III bëhet me përshkrim. Ai përbëhet nga vlerësimi i vazhduar, vlerësimi i punimeve dhe i produkteve, si dhe vlerësimi i testimeve dhe detyrave të kontrollit.
1. Vlerësimi i nxënësit për arritjen e kompetencave të fushave të të nxënit realizohet me përshkrim në periudha periodike tremujore. Ai realizohet me 5 shkallë vlerësimi si më poshtë:
a) Shkalla 1. “Arritje të pakënaqshme”, kur nxënësi nuk përmbush kërkesat bazë të të nxënit.
b) Shkalla 2. “Arritje që kanë nevojë për përmirësim”, kur nxënësi ka arritur vetëm pak nga kërkesat bazë të të nxënit dhe kërkohet mbështetje dhe punë e vazhdueshme nga ana e tij dhe e mësuesit.
c) Shkalla 3. “Arritje të kënaqshme”, kur nxënësi ka përmbushur kërkesat bazë të të nxënit dhe, kur me mbështetjen e mësuesit, arrin të përparojë .
d) Shkalla 4. “Arritje shumë të kënaqshme”, kur nxënësi ka përmbushur pjesën më të madhe të kërkesave të të nxënit.
e) Shkalla 5. “Arritje të shkëlqyera”, kur nxënësi përmbush plotësisht dhe me cilësi kërkesat e të nxënit të programit lëndor.
2. Vlerësimi përfundimtar kryhet sipas ndarjes më poshtë:
a) Vlerësimi i vazhduar përbën 45% të vlerësimit përfundimtar. Ky vlerësim mbështetet në përgatitjen e nxënësit dhe detyrat që ai bën në shtëpi (15% ), si dhe në punët me shkrim që kryen nxënësi në klasë dhe përgjigjet që jep me gojë (30% ).
b) Vlerësimi i punimeve dhe i produkteve përbën 25% të vlerësimit përfundimtar dhe vlerëson punën e pavarur, bashkëpunimin me nxënësit e tjerë, pjesëmarrjen në projekte dhe veprimtari të tjera që zhvillohen në klasë, si dhe nismat e tij individuale.
c) Vlerësimi i rezultateve në testime dhe në detyra kontrolli përbën 30% të vlerësimit përfundimtar.
3. Në fund të vitit, pas realizimit të vlerësimit të tretë përshkrues, mësuesi përmbledh përparimin vjetor të nxënësit për kompetencat e fushave të të nxënit.
4. Vlerësimi përfundimtar  i nxënësit për secilën lëndë, bëhet në fund të vitit shkollor.

[bookmark: Untitled-4]Neni 8
Vlerësimi periodik për klasat IV - IX

1. Vlerësimi periodik kryhet në fund të një periudhe tremujore, për të evidentuar përparimin dhe arritjet e nxënësve me qëllim monitorimin dhe raportimin e tyre.
2. Vlerësimi periodik tremujor jepet nëpërmjet 3 (tri) notave të veçanta për:
a) Vlerësimin e vazhduar me notë, që përmbledh shënimet e mësuesit të mbajtura në evidencat për periudhën tremujore.
b) Vlerësimin me notë nëpërmjet testit ose detyrës përmbledhëse në përfundim të periudhës tremujore.
c) Vlerësimin me notë të portofolit të nxënësit për periudhën tremujore.
3. Këto vlerësime me notë shënohen në regjistër në kolonat përkatëse në përfundim të çdo tremujori.
Neni 9

Vlerësimi përfundimtar për klasat IV - IX

1. Vlerësimi përfundimtar kryhet në përfundim të vitit shkollor me notë dhe me përshkrim referuar niveleve të arritjes.
2. Nota përfundimtare përfshin notat vjetore si më poshtë:
a) Notën vjetore të vlerësimit të vazhduar për tri periudha tremujore.
b) Notën vjetore të vlerësimit me test/detyrë përmbledhëse për tri periudha tremujore.
c) Notën vjetore të vlerësimit të portofolit të nxënësit për tri periudha tremujore.
3. Peshat në përqindje sipas vlerësimeve:
	
	Pesha në përqindje
Klasa IV-V
	Pesha në përqindje
Klasa VI-IX

	Vlerësimi i vazhduar
	45%
	40%

	Vlerësimi me test/detyrë përmbledhëse
	30%
	40%

	Vlerësimi i portofolit të nxënësit
	25%
	20%


4. Hapat për njehsimin e notës përfundimtare janë:
a) Përcaktohet nota vjetore e vlerësimit të vazhduar (NVv).
b) Përcaktohet nota vjetore e testit/detyrës përmbledhëse (NTp).
c) Përcaktohet nota vjetore e portofolit të nxënësit (NVp).
d) Shumëzohet secila prej notave me përqindjen përkatëse.
e) Mblidhen këto prodhime dhe shuma rrumbullakoset me numër të plotë (p.sh. 8,8 ≈ 9) .
f) Formula (klasa IV - V): Nota përfundimtare = (NVV x 0.45) + (NTP x 0.3) + (NVP x 0.25).
[bookmark: Untitled-5]g) Formula (klasa VI - IX): Nota përfundimtare = (NVV x 0.4) + (NTP x 0.4) + (NVP x 0.2).
5. Përshkrimi i notës përfundimtare argumenton nivelin e arritjeve të kompetencave të fushës-/lëndës.
Neni 10
Raportimi i arritjeve dhe përparimit të nxënësve

1. Raportimi i arritjeve të të nxënit bëhet nga mësuesi një herë në tre muaj dhe i jepet me shkrim prindit.
2. Raportimi i arritjeve dhe përparimit të nxënësve ka dy qëllime kryesore:
a) Së pari siguron informacion të plotë dhe të vazhdueshëm rreth të nxënit të nxënësve dhe përparimit të tyre, duke shërbyer si bazë për të krahasuar arritjet me rezultatet e pritshme të të nxënit.
b) Së dyti krijon një platformë, e cila u shërben mësuesve dhe prindërve të mbështesin nxënësit në hapat e mëtejshëm të të nxënit, si dhe vetë nxënësve të zhvillohen në këtë proces.
3. Raportimi i arritjeve dhe i përparimit të nxënësve bazohet në evidencat e vlerësimit të vazhduar, testet/detyrat përmbledhëse, si dhe portofoli i nxënësit.

Neni 11 
Dispozita të fundit

1. Evidencat testet/detyrat përmbledhëse dhe portofoli i nxënësit ruhen në shkollë për një vit shkollor dhe janë objekt monitorimi.
2. Ngarkohen për zbatimin e këtij udhëzimi Sekretari i Përgjithshëm, Drejtoria e Arsimit Parauniversitar në MAS, Instituti i Zhvillimit të Arsimit, Agjencia Kombëtare e Provimeve, Inspektorati Shtetëror i Arsimit, njësitë arsimore vendore (drejtoritë arsimore rajonale/zyrat arsimore) dhe shkollat.
Ky udhëzim hyn në fuqi pas botimit në Fletoren Zyrtare.

MINISTRI I ARSIMIT DHE SPORTIT
Lindita Nikolla




[image: ]



UDHËZIM i pËrbashkËt
Nr. 35, datë 14.9.2015

PËR DISA SHTESA DHE NDRYSHIME NË UDHËZIMIN E PËRBASHKËT NR. 51 DATË 20.09.2013 TË MINISTRIT TË ARSIMIT DHE MINISTRIT TË FINANCAVE “PËR PROCEDURAT E PËRDORIMIT TË FONDEVE TË BUXHETIT TË SHTETIT PËR BOTIMIN, SHTYPJEN, SHPËRNDARJEN DHE SHITJEN E TEKSTEVE TË ARSIMIT PARAUNIVERSITAR”

Në mbështetje të nenit 102 të Kushtetutës së Republikës së Shqipërisë, të nenit 47 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të ligjit nr. 10296, datë 8.7.2010, “Për menaxhimin financiar dhe kontrollin”, të ligjit nr. 160/2014, datë 27.11.2014, “Për buxhetin e vitit 2015”, të vendimit të Këshillit të Ministrave nr. 107, datë 10.2.2010, “Për botimin, shtypjen, shpërndarjen dhe shitjen e teksteve shkollore, të sistemit arsimor parauniversitar”, të ndryshuar, me vendimin nr. 707, datë 26.8.2015 të Këshillit të Ministrave 2010, “Për botimin, shtypjen, shpërndarjen dhe shitjen e teksteve shkollore, të sistemit arsimor parauniversitar”, të vendimit nr. 843, datë 2.11.2012 të Këshillit të Ministrave, “Për krijimin e Shtëpisë Botuese të Teksteve Mësimore (BOTEM)”, të ndryshuar, si dhe të vendimit nr. 9, datë 4.1.2013 të Këshillit të Ministrave, “Për miratimin e çmimit të teksteve shkollore për nxënësit e shkollave të arsimit profesional, nxënësit e pakicave kombëtare dhe nxënësit shqiptare që jetojnë e arsimohen në diasporë”,

UDHËZOJMË:

Në udhëzimin nr. 51, datë 20.9.2013 të ministrit të Arsimit dhe Ministrit të Financave “Për procedurat e përdorimit të fondeve të buxhetit të shtetit për botimin, shtypjen, shpërndarjen dhe shitjen e teksteve të arsimit parauniversitar” , bëhen ndryshimet dhe shtesat sa vijon:
Në pikën ‘‘4. Kategoritë që do të përfitojnë mbështetje buxhetore për kompensimin e çmimit të teksteve shkollore”, bëhen ndryshimet dhe shtesat si më poshtë vijon:
4.1 Për nxënësit në arsimin parauniversitar që:
c) vijnë nga familje që kanë në përbërjen e tyre anëtarë me aftësi të kufizuar, të lindur ose të bërë të tillë, të cilët deklarohen të paaftë për punë me vendim të Komisionit Mjekësor të Caktimit të Aftësisë për Punë (KMCAP-së), sipas pikës 3 të nenit 7 të ligjit nr. 9355, datë 10.3.2005, “Për ndihmën dhe shërbimet shoqërore”, të ndryshuar.
ç) vijnë nga familje ku kryefamiljari përfiton pension invaliditeti.
Çmimi i blerjes së teksteve shkollore mbulohet nga buxheti i Ministrisë së Arsimit dhe Sportit në formën e “Transfertës tek individët”, në masën 100 për qind të tij.
Pas pikës 4.7 shtohen kategoritë përfituese të fëmijëve/nxënësve me këtë përmbajtje: 
a) Për fëmijët e moshës shkollore të arsimit bazë, viktima të trafikimit, të cilëve u ofrohet ndihmë dhe asistencë nga Qendra Kombëtare e Pritjes së Viktimave të Trafikimit, Qendra Kombëtare e Viktimave të Dhunës në Familje dhe Qendra Kombëtare Transitore të Emergjencës, sipas kërkesës zyrtare për sasinë e teksteve shkollore të nevojshme.
b) Për fëmijët e moshës shkollore të arsimit bazë, që gëzojnë statusin e viktimës/viktimës së mundshme të trafikimit në përputhje me vendimin nr. 582, datë 27.7.2011 të Këshillit të Ministrave, “Për miratimin e Procedurave Standarde të veprimit për identifikimin dhe referimin e viktimave/viktimave të mundshme të trafikimit”.
c) Për individët e moshës shkollore të arsimit bazë, të cilët janë në institucionet e paraburgimit/vuajtjes së dënimit.
d) Për fëmijët e moshës shkollore të arsimit bazë, të shtruar në Shërbimin Onkologjik në Qendrën Spitalore Universitare “Nënë Tereza”. Kërkesa dhe sasia për tekstet shkollore dërgohet nga ky shërbim në muajin gusht të çdo viti. 
e) Për fëmijët e policëve të rënë në detyrë.
f) Për çdo fëmijë që është i treti e më lart në radhën e shkollimit të fëmijëve të së njëjtës familje.

g) Për tekstet shkollore të fëmijëve egjiptianë, nga klasa I deri IX, çmimi i blerjes së tyre të mbulohet 100% nga buxheti i Ministrisë së Arsimit dhe Sportit. Drejtoritë përkatëse të shkollave, ku mësojnë nxënës egjiptianë, duhet të dorëzojnë në njësitë arsimore vendore drejtoritë arsimore rajonale/zyrat arsimore përkatëse, brenda muajit mars të çdo viti, listën e nxënësve të kësaj kategorie. 
h) Për tekstet shkollore të fëmijëve, nga klasa I deri IX, të cilët janë përfitues në institucionet e përkujdesit social rezidencial publik, në Qendra Kombëtare të Pritjes së Viktimave të Trafikimit, Qendra Kombëtare të Viktimave të Dhunës në Familje dhe Qendra Kombëtare Tranzitore të Emergjencës, çmimi i blerjes së tyre të mbulohet 100% nga buxheti i Ministrisë së Arsimit dhe Sportit. Drejtoritë përkatëse të shkollave, ku mësojnë nxënës, duhet të bashkërendojnë punën më drejtoritë e institucioneve të cituara më lart dhe dorëzojnë në drejtoritë arsimore rajonale/ zyrat arsimore përkatëse, brenda muajit mars të çdo viti, listën e nxënësve të kësaj kategorie. 
Çmimi i blerjes së teksteve shkollore të arsimit bazë mbulohet në masën 100% nga buxheti i Ministrisë së Arsimit dhe Sportit:
Pas pikës 6, shtohen pika 7-të, me këtë përmbajtje: 
7. Për kategoritë e nxënësve si më poshtë, porosia dhe blerja e teksteve realizohet nga institucioni arsimor/shkolla, në emër të nxënësve/prindërve. Likuidimi i faturës tatimore/pagesa ndaj subjekteve/shtëpive botuese realizohet drejtpërdrejt prej njësive arsimore vendore (DAR/ZA-ve) me fondet e miratuara si “Transfertë tek individët” në buxhetin e Ministrisë së Arsimit dhe Sportit në llogaritë bankare të shitësit/shtëpive botuese. 
a) për nxënësit në arsimin parauniversitar që gëzojnë statusin ligjor të jetimit;
b) Për nxënësit/fëmijët e policëve të rënë në detyrë.
c) për nxënësit/fëmijëve romë, nga klasa I deri IX;
d) për tekstet shkollore të fëmijëve egjiptianë, nga klasa I deri IX,
e) për tekstet shkollore të nxënësve që gëzojnë statusin e të verbërve;
f) për tekstet shkollore të nxënësve të pakicave kombëtare, nga klasa I deri IX;
g) për fëmijët e moshës shkollore të arsimit bazë, të shtruar në Shërbimin Onkologjik në Qendrën Spitalore Universitare “Nënë Tereza”.
h) për tekstet shkollore nxënësit / individët e moshës shkollore të arsimit bazë, të cilët janë në institucionet e paraburgimit/vuajtjes së dënimit.
Për kategoritë e përmendura në pikën 7-të, institucion arsimor/shkolla, harton procesverbal të veçantë ku pasqyrohen kërkesa/porosia për tekste shkollore, lista e nxënësve sipas kategorive të përcaktuar më lart e detajuar të nxënësve për çdo klasë/institucion arsimor, si dhe faturat tatimore për blerjen e teksteve në emër të nxënësve, së bashku me aktin e marrjes në dorëzim të teksteve nga furnitori/botuesi. Kopje origjinale të këtij dokumentacioni së bashku me kërkesën për financim dërgohen zyrtarisht në Njësinë Arsimore Vendore.
Ngarkohen për zbatimin e këtij udhëzimi Ministria e Arsimit dhe Sporti, Ministria e Financave dhe Njësinë Arsimore Vendore (DAR/ZA-t).
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla
MINISTRI I FINANCAVE
Shkëlqim Cani

UDHËZIM
Nr. 36, datë 25.9.2015

PËR PËRZGJEDHJEN E ANËTARËVE TË KËSHILLIT KOMBËTAR TË ARSIMIT PARAUNIVERSITAR

Në mbështetje të nenit 102 të Kushtetutës së Republikës së Shqipërisë, të nenit 26 dhe nenit 29 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të ndryshuar,

UDHËZOJ:

1. Kandidati për anëtar i Këshillit Kombëtar të Arsimit Parauniversitar i nënshtrohet konkurrimit publik në Ministrinë e Arsimit dhe Sportit.
2. Kandidati për anëtar i Këshillit Kombëtar të Arsimit Parauniversitar duhet të përmbushë këto kritere:
a) Të jetë shtetas shqiptar;
b) Të jetë i padënuar penalisht, me vendim të formës së prerë të gjykatës;
c) të mos jetë në kushtet e konfliktit të interesit;
d) të mos ketë qenë i ndëshkuar më parë me masa disiplinore të natyrës së pezullimit të përkohshëm të ushtrimit të profesionit;
e) të ketë jo më pak se 10 vjet përvojë drejtuese dhe menaxhuese në arsimin parauniversitar, si dhe të ketë përvojë pedagogjike në mësimdhënie;
f) të zotërojë mirë gjuhën angleze ose një gjuhë tjetër të BE-së (me dëshmi);
g) të ketë dhënë kontribut prej më shumë se 10 vjetësh në zhvillimin e arsimit parauniversitar nëpërmjet botimeve, studimeve, vëzhgimeve, analizave e raporteve të kryera;
h) të ketë marrë pjesë në simpoziume, kongrese, konferenca ose në kërkime shkencore brenda ose jashtë vendit në fushën e arsimit parauniversitar.
3. Aplikimi i kandidatit për anëtar të Këshillit Kombëtar të Arsimit Parauniversitar të kryhet sipas afateve të shpallura në faqen zyrtare web të MAS-it.
4. Kandidati për anëtar i Këshillit Kombëtar të Arsimit Parauniversitar konkurron me anë të dosjes personale.
5. Dosja e kandidatit për anëtar të Këshillit Kombëtar të Arsimit Parauniversitar të përmbajë:
a) kërkesën;
b) jetëshkrimin;
c) diplomën e studimeve universitare dhe/ose pasuniversitare (kopje të noterizuar);
d) listën e botimeve, vëzhgimeve, studimeve, raporteve dhe kopje të tyre në fushën e arsimit parauniversitar;
e) tri referenca nga institucione shtetërore ose organizata me të cilat ka bashkëpunuar për çështje të arsimit parauniversitar;
f) dëshmi penaliteti;
g) të dhëna mbi punësimin (fotokopje e librezës së punës);
h) çmime, medalje apo tituj/grada të dokumentuara, të marra në fushën e arsimit parauniversitar.
6. Dosja e kandidatit për anëtar të Këshillit Kombëtar të Arsimit Parauniversitar paraqitet në protokollin e MAS-it ose përmes shërbimit postar sipas afatit të shpallur nga MAS.
7. Kandidati për anëtar të Këshillit Kombëtar të Arsimit Parauniversitar përzgjidhet nga komisioni i përzgjedhjes të anëtarëve të Këshillit Kombëtar të Arsimit Parauniversitar, i ngritur në MAS.
8. Komisioni harton raportin e vlerësimit të kandidatëve.
9. Komisioni, mbi bazën e vlerësimit të kryer, i propozon ministrit të Arsimit dhe Sportit kandidatët e përzgjedhur për anëtarë të Këshillit Kombëtar të Arsimit Parauniversitar.
10. Komisioni për përzgjedhjen e kandidatëve për anëtarë të Këshillit Kombëtar të Arsimit Parauniversitar të respektojë kriterin e barazisë gjinore.
11. Ngarkohen për zbatimin e këtij udhëzimi, Sekretari i Përgjithshëm dhe komisioni i përzgjedhjes së anëtarëve të Këshillit Kombëtar të Arsimit Parauniversitar.
Ky udhëzim hyn në fuqi pas botimit në Fletoren Zyrtare.

MINISTRI I ARSIMIT DHE SPORTIT
Lindita Nikolla

Udhëzim
Nr. 6/5, datë 5.10.2015

Për një ndryshim në udhëzimin nr. 6, datë 30.1.2015 “Për tatimin mbi vlerën e shtuar në Republikën e Shqipërisë”, i ndryshuar

Në mbështetje të nenit 102, pika 4, të Kushtetutës së Republikës së Shqipërisë dhe të nenit 74, pika 1, germa “a”, nënparagrafi “ii” të ligjit nr. 92/2014, datë 24.7.2014, “Për tatimin mbi vlerën e shtuar në Republikën e Shqipërisë”, Ministri i Financave

Udhëzon:

Në udhëzimin nr. 6, datë 30.1.2015, “Për tatimin mbi vlerën e shtuar në Republikën e Shqipërisë”, të ndryshuar, në nenin 55 bëhet ndryshimi i mëposhtëm:
1. Në pikën III, germa C “Peshkimi, deri në 10%, ndryshohet në “Peshkim, deri në 80%”.
Ky udhëzim hyn në fuqi pas botimit në Fletoren Zyrtare.
Ministri i Financave
Shkëlqim Cani
Udhëzim
Nr. 25, datë 5.10.2015

Për një shtesë në udhëzimin nr. 26, datë 4.9.2008 “Për taksat kombëtare”, tË ndryshuar

Në zbatim të nenit 102 pika 4 të Kushtetutës së Republikës së Shqipërisë, si dhe në zbatim të ligjit nr. 9975, datë 28.7.2008, “Për taksat kombëtare”, ministri i Financave

Udhëzon:

Në udhëzimin nr. 26, datë 4.9.2008, “Për taksat kombëtare”, të ndryshuar, bëhen këto shtesa:
Në pikën 2.3, pas paragrafit të dhjetë, shtohen paragrafët me këtë përmbajtje:
“Në rastet e tjetërsimit të mjetit, zyrat noteriale përpara se të kryejnë procedurat e nevojshme ligjore për shitjen e tij, i kërkojnë shitësit të mjetit vërtetim nga DPSHTRR-ja nëpërmjet drejtorive rajonale të shërbimeve të transportit rrugor që mjeti nuk është debitor i taksës vjetore të mjeteve të përdorura të transportit apo nuk është i bllokuar nga organet kompetente të përcaktuara me ligj”.
Drejtoritë rajonale tatimore që të lëshojnë vërtetim “Për shlyerjen e detyrimeve tatimore” për çdo tatimpagues duhet të kërkojnë më parë vërtetim nga drejtoritë rajonale të shërbimeve të transportit rrugor për shlyerjen e “Taksës vjetore të mjeteve të përdorura”, të mjeteve në pronësi të tatimpaguesit.
Ky udhëzim hyn në fuqi pas botimit në Fletoren Zyrtare.

Ministri i Financave
Shkëlqim Cani

PLANI MESIMOR I KLASAVE II-V DHE VII-IX

PLANI MESIMOR I KLASAVE I DHE VI

PLANI MESIMOR I SHKOLLES SPECIALE “LUIG] GURAKUQI”

